“Ermənistan vilayətdir, bu, tarixi faktdır” - Qalmaqallı dərsliyin müəlliflərindən biri » Avrasiya.Net\n11 okt 14:57Sosial\n“Ermənistan vilayətdir, bu, tarixi faktdır” - Qalmaqallı dərsliyin müəlliflərindən biri\nVirtualaz.org xəbər verir ki, lakin dərsliyin müəlliflərindən biri və təhsil eksperti Kamran Əsədov məsələnin bu cür qoyuluşu ilə razı deyil. O, israr edir ki, indiki halda dərslikdə heç bir səhvə yol verilməyib.\nEkspertin fikrincə tarixi faktları görməməzliyə vurmaq, təhrif etmək mümkün deyil. “Ermənistan vilayətdir. Bu tarixi faktdır. İndi mən onu silsəm yerinə xəritədə nə yazmalıyam? Uşaq məndən soruşacaq ki, xəritədə bu yerdə nə olub? Roma imperiyasının adsız əraziləri?”-o bildirib.\nQalmaqallı tarix kitabının müəllifi: "Bundan sonra dərslik yazmayacam"Tarix boyda səhvin müəllifləri cəzalandırılmalıdır“Şirvanşahlar tariximizin utanc yeridir…” – “Böyük Ermənistan”ın “qəhramanı ...Təhsil Nazirliyi səhvi etiraf etdi - Qalmaqallı dərslik dəyişdirildiAzərbaycanın yarısı ermənilərə, yarısı gürcülərə verildi – ŞOK TƏXRİBAT


adpu.edu.az - ADPU-nun rektoru ictimai təşkilatların nümayəndələri və fəal tələbələrlə görüş keçirib\nXəbər verdiyimiz kimi, Azərbaycan Dövlət Pedaqoji Universitetinin (ADPU) Tələbə Həmkarlar İttifaqı Komitəsi “Azedu.az” təhsil portalının 12 ali təhsil müəssisəsi arasında keçirdiyi “Azərbaycanda hansı universitetin Tələbə Həmkarlar İttifaqı Komitəsi daha aktiv fəaliyyət göstərir?” sorğusunun nəticələrinə əsasən I yeri tutub. Həmçinin ADPU-nun tələbələri Azərbaycan Respublikasının Gənclər Fondunun keçirdiyi 11-ci qrant müsabiqəsində 6 qrant layihəsini qazanıblar. Bu münasibətlə oktyabrın 31-də ADPU-da tədbir keçirilib. Tədbirdə ADPU-nun rəhbərliyi, fakültə dekanları, dekan müavinləri, kafedra müdirləri, şöbə müdirləri, ictimai təşkilatların nümayəndələri, fəal tələbələr iştirak ediblər.


Akademik İsmayıl Hacıyev: Heydər Əliyevin hakimiyyəti dövrü tariximizə böyük inkişaf və quruculuq illəri kimi daxil olub - AZƏRTAC – Azərbaycan Dövlət İnformasiya Agentliyi\nAkademik İsmayıl Hacıyev: Heydər Əliyevin hakimiyyəti dövrü tariximizə böyük inkişaf və quruculuq illəri kimi daxil olub\nNaxçıvan, 11 iyul, Rauf Kəngərli, AZƏRTAC\nAzərbaycan tarixində 14 iyul gününün xüsusi mənası və əhəmiyyəti var. Belə ki, 1969-cu il 14 iyulunda xalqımızın Ümummilli Lideri, müasir Azərbaycan dövlətinin banisi Heydər Əliyev respublikamızda siyasi hakimiyyətə gəldi. Bununla da cəmiyyət həyatının bütün sahələrində yeni dövr başladı.\nBu fikirləri AZƏRTAC-ın Naxçıvan bürosuna müsahibəsində AMEA Naxçıvan Bölməsinin sədri, akademik İsmayıl Hacıyev səsləndirib.\n“Yaşlı nəslin nümayəndələri çox yaxşı xatırlayır ki, XX əsrin 60-cı illərində respublikamız ittifaq respublikaları arasında axırıncı yerlərdən birini tuturdu. Əslində, belə olmamalı idi. Çünki respublikamızın yerləşdiyi coğrafi ərazinin əlverişliliyinə, yeraltı və yerüstü sərvətlərinin kifayət qədər zəngin olmasına və burada əməksevər, işgüzar insanların yaşadığına görə respublikamız bütün sahələrdə inkişaf etməli və uğurlar qazanmalı idi. Lakin idarəetmənin zəifliyi iqtisadiyyatın da geri qalmasına səbəb olmuşdu”, - deyən akademik qeyd edib ki, bu baxımdan, ulu öndər Heydər Əliyevin Azərbaycan rəhbərliyinə gətirilməsi də tamamilə qanunauyğun idi. Çünki Heydər Əliyev əvvəlki vəzifələrində özünü kifayət qədər səriştəli, bacarıqlı, işgüzar, idarəetmənin kamil bilicisi kimi göstərə bilmişdi. Ulu Öndər öz idarəetmə bacarığı, işgüzarlığı ilə artıq ittifaq miqyasında da tanınırdı. Lakin həmin dövrdə belə təcrübə yox idi ki, hüquq-mühafizə orqanlarından birinin başçısı respublika rəhbəri seçilsin. Dahi şəxsiyyət Heydər Əliyev bu ənənəni qırdı və Azərbaycan rəhbərliyinə gətirildi.\nİsmayıl Hacıyev vurğulayıb ki, Heydər Əliyevin Azərbaycanda rəhbərliyə gəlməsindən qısa vaxt sonra ölkəmizdə inkişaf və tərəqqi özünü göstərməyə başladı. Ulu Öndərin respublikamızın problemlərini dərindən bilməsi, onların həlli yollarını müəyyənləşdirməsi, ən başlıcası isə bütün xalqı vahid məqsəd ətrafında birləşdirməsi gələcək uğurlar və inkişaf üçün əsas oldu. Heydər Əliyev hakimiyyətinin birinci mərhələsində (1969-1982) Azərbaycanı geridə qalmış aqrar ölkədən inkişaf etmiş aqrar-sənaye ölkəsinə çevirdi. Aqrar sahəsindəki uğurlar, xüsusilə üzümçülük və pambıqçılıq rekord səviyyədə inkişaf etdirildi. Respublikamız iqtisadi artım sürətinə görə orta ittifaq səviyyəsini üstələdi. Bu illərdə Azərbaycanda istehsal olunan milli gəlirin həcmi 2,6 dəfə, sənaye məhsulunun həcmi 2,7 dəfə, kənd təsərrüfatı məhsulunun həcmi 2,3 dəfə artdı. Respublikamızda istehsal edilən 350 adda məhsul dünyanın 65 ölkəsinə ixrac edildi. Bakı Dərin Dəniz Özülləri zavodu, Bakı Məişət Kondisionerləri zavodu, “Azon” zavodu, Sumqayıt kompressorlar zavodu və digər yeni sənaye müəssisələri istifadəyə verildi. Ümumiyyətlə, bu dövrdə 250 zavod və fabrik tikildi, yaxud yenidən quruldu.\nOrta və ali məktəblərin şəbəkəsi genişləndirildi, yüksək ixtisaslı kadr hazırlığına diqqət artırıldı, azərbaycanlı gənclər keçmiş ittifaqın ən nüfuzlu ali məktəblərində təhsil almağa göndərildi. Cəmşid Naxçıvanski adına hərbi məktəb açıldı, gənclərin hərbi ixtisaslara yiyələnməsi təmin edildi. Mədəniyyətin inkişafına diqqət artırıldı, elm və mədəniyyət xadimlərinə yüksək fəxri adlar verildi. Azərbaycan Respublikasının xalq təsərrüfatının hərtərəfli inkişafı üçün ittifaq hökumətinin beş qərar verməsinə nail olundu.\nAkademik deyib: Ümummilli Lider hakimiyyətinin ikinci mərhələsində də respublikamızı üzləşdiyi hərtərəfli böhrandan xilas etdi. 1993-cü ildə respublikamız çətin sınaqlarla üz-üzə qalanda xalqımız yeganə xilaskar hesab etdiyi Heydər Əliyevi yenidən rəhbərlikdə görmək istəyirdi. Çünki xalqımız bilirdi ki, ölkəni fəlakət və qarşıdurmadan yalnız Ulu Öndər xilas edə bilər. Hətta dünyanın bir sıra nüfuzlu siyasət, elm, mədəniyyət xadimləri deyirdi ki, Heydər Əliyev Azərbaycanda hakimiyyətdə olsaydı, respublika bu vəziyyətlə qarşılaşmaz, xain qonşularımız cəsarət edib Azərbaycana qarşı belə mövqe tuta bilməzdi. Heydər Əliyev hakimiyyətin ikinci mərhələsində də müdrikliyi və qəti mövqeyi ilə ölkəmizi məhv olmaqdan xilas etdi, müstəqilliyimizi qoruya bildi, atəşkəsə nail oldu, “Əsrin müqaviləsi” bağlanıldı. Ulu Öndər Azərbaycan Respublikasını dünya dövlətləri içərisində lider ölkə səviyyəsinə qaldıra bildi, onun hərtərəfli inkişafını təmin etdi, gələcək inkişafı üçün strateji xətti müəyyənləşdirdi.\nUlu Öndərin Azərbaycan Respublikasının ayrılmaz bir parçası olan Naxçıvan Muxtar Respublikasının inkişafı üçün bütün imkanlarından istifadə etdiyini xatırladan AMEA Naxçıvan Bölməsinin sədri bildirib ki, dahi şəxsiyyət 1990-1993-cü illərdə Naxçıvanda yaşadığı və Ali Məclisə Sədrlik etdiyi dövrdə bir sıra tarixi qərarların qəbul edilməsinə nail oldu. Rus qoşunlarının silah-sursatı və hərbi texnikanı yaranmaqda olan yerli orduya təhvil verməsi, özəlləşdirmənin həyata keçirilməsi, SSRİ-nin saxlanılmasına dair referendumun Naxçıvanda baş tutmaması, üçrəngli bayrağın, Dünya Azərbaycanlılarının Həmrəyliyi Gününün qəbul edilməsi, Naxçıvan MSSR-nin adından “Sovet Sosialist” sözlərinin çıxarılması, Naxçıvan Ali Sovetinin Ali Məclis adlandırılması, 20 Yanvar hadisələrinə hüquqi-siyasi qiymət verilməsi və bu kimi digər mühüm qərarların qəbulu Heydər Əliyev qətiyyətinin, uzaqgörənliyinin nəticəsi idi. Hələ XX əsrin 70-80-ci illərindən Naxçıvanın inkişafı üçün davamlı iş aparılması, yeni sənaye obyektlərinin yaradılması, sosial obyektlərin tikilməsi, əhalinin mənzil-məişət şəraitinin yaxşılaşdırılması üçün bir neçə mikrorayonun salınması Heydər Əliyevin qayğısı sayəsində mümkün olmuşdu.\n“Bütövlükdə Heydər Əliyev dövrü, yəni ötən 50 il tariximizin ən şərəfli, böyük inkişaf və möhtəşəm quruculuq illəridir. Bu illər Azərbaycan Respublikasını tənəzzüldən intibaha yüksəltdi”, - deyən akademik İsmayıl Hacıyev vurğulayıb ki, Ümummilli Liderin həyata keçirdiyi çoxşaxəli inkişaf strategiyası bu gün onun layiqli varisi – Azərbaycan Prezidenti İlham Əliyev tərəfindən inamla davam etdirilir. Dövlətimizin başçısının rəhbərliyi ilə Azərbaycan dövlətinin qazandığı uğurlar məhz Heydər Əliyev siyasətinin təntənəsidir.\nAZERTAG.AZ :Akademik İsmayıl Hacıyev: Heydər Əliyevin hakimiyyəti dövrü tariximizə böyük inkişaf və quruculuq illəri kimi daxil olub


Əhli-beyt (ə) o şəsxlərə aiddir ki, Quran onların evində nazil olmuşdur və onlar şəriət hökmlərini hamıdan kamil bilirlər. Əhli-beytə daxil olan şəxslər harada olurlarsa olsunlar Peyğəmbərin (s) yaxın qohumu sayılırlar.\n“Əhli-beyt” sözü lüğətdə “Ev əhli” mənasında işlənir. Lakin Peyğəmbərin (s) Əhli-beyti isə yalnız xüsusi şəxslərə aid edilir. Bu şəxlərin kimliyi haqqında Həzrəti Peyğəmbərdən (s) kifayət qədər hədis nəql olunmuşdur. Məsələn qeyd olunmuş hədislərin birində deyilir ki, Peyğəmbər (s) buyurmuşdur: ”Mənim Əhli-beytim Əli, Fatimə, onun iki övladı (Həsən və Hüseyn) və Hüseynin nəslindən olan doqquz nəfər əməlisaleh imamlardır. Onlar mənim itrətim, ətim və qanımdır” (“Kifayətül-əsər” və “Təfsiri-burhan”).\nQurani-Kərimdə isə Əhli-beytin (ə) bütün günahlardan pak olduğu vurğulanmışdır: “Ey əhli-beyt! Allah sizdən çirkinliyi (günahı) yox etmək və sizi tərtəmiz (pak) etmək istər!” (“əl-Əhzab” surəsi, ayə 33). “Yənabiul-məvəddə” əsərində Peyğəmbərdən (s) bu haqqda hədis nəql olunmuşdur: “Mən, Әli, Həsən, Hüseyn və Hüseynin övladlarından doqquz şəxs bütün pisliklərdən paklanmış və bütün günahlardan məsumdurlar”.\nÜmmul möminin Aişə Peyğəmbərdən (s) rəvayət etmişdir ki, Rəsulullah (s) üzərində qara naxışlı bir parça olduğu halda çıxdı. Bu zaman Həsən gəldi. Onu örtüyün altına saldı, sonra Hüseyn gəldi, onu da saldı, sonra Fatimə gəldi, onu da saldı. Sonra Əli gəldi, onu da saldı. Sonra dedi: "Siz ey ev əhli! Allah sizdən çirkinliyi yox etmək və sizi tərtəmiz, pak etmək istər" (“əl-Əhzab”, 33) (“Müslim”, Fadalius- səhabə, 61/2424).\nİmam Əli ibn Əbu Talib (ə)\nHəzrəti Fatimə (ə)\nİmam Həsən Mücteba (ə)\nİmam Həsən Əskəri (e)\nİmam Mehdi Sahib əz-Zaman (ə)\n“Ey əhli-beyt! Allah sizdən çirkinliyi (günahı) yox etmək və sizi tərtəmiz (pak) etmək istər!” (“əl-Əhzab” surəsi, ayə 33).\nPeyğəmbər (s) buyurmuşdur: “Ümmətimin arasında Əhli-beytimin məsəli Nuhun gəmisinin məsəli kimidir. Hər kəs o gəmiyə minsə nicat tapar və hər kəs ondan üz döndərsə həlak olar” (“Biharul-ənvar” /27/113).\nMüstəqil İslam saytı © 2021 Materiallardan istifadə edərkən istinad zəruridir! Конструктор сайтов - uCoz


Üçgünlük müharibədən Azərbaycan nə qazandı? | SUMQAYITXEBER.COM\nSUMQAYITXEBER.COM > ÖLKƏ > Üçgünlük müharibədən Azərbaycan nə qazandı?\nÜçgünlük müharibədən Azərbaycan nə qazandı?\nMüəllif: sumqayitxeber.com • Tarix: 8 Aprel 2016 • Baxış sayı: 157 dəfə • Şərh yoxdur\nTweetAprelin 1-dən 2-nə keçən gecə son 23 illik hərbi tariximizin Azərbaycan üçün ən yadda qalan gününə çevrildi.\n“Qafqazinfo” xəbər verir ki, həmin gün nəinki xalqın, hətta aparıcı dünya dövlətlərinin, beynəlxlaq nüfuzlu təşkilatların diqqəti də Qarabağ cəbhəsində baş verən döyüşlərə yönəlmişdi. Azərbaycan dövləti gözlənildiyindən də artıq şəkildə dünya dövlətlərinin onun haqlı mövqeyini müdafiə etdiyinin şahidi oldu. Başda Türkiyə olmaqla, digər dövlətlər də Azərbaycan prezidentinə zəng edərək yanımızda olduqlarını bəyan etdilər. Hətta İranın da prosesə aktiv şəkildə qoşulduğunu gördük. Belə ki, Azərbaycan, Rusiya, İran XİN nazirləri Bakıda keçirdiyi üçtərəfli görüşlərdə Dağlıq Qarabağ mövzusuna da toxundular.\nBu sülh müvəqqəti xarakter daşıyır\nİsrailin sabiq xarici işlər naziri Aviqdor Liberman da Dağlıq Qarabağ münaqişəsində Azərbaycanın mövqeyi regionun tarixinə, coğrafiyasına, demoqrafik faktlara əsaslandığını qeyd edərək ölkəmizin beynəlxalq birlik tərəfindən qəbul edilmiş normalar çərçivəsində özünü çox məsuliyyətlə apardığını vurğuladı. Qeyd edək ki, İsrail tərəfindən Azərbaycanı dəstəkləyən bir mövqenin bəyan edilməsi bizim üçün mühüm uğurdur.\nATƏT-nin Minsk qrupunun həmsədrləri təcili Bakıya gələrək ölkə başçısı ilə görüşdülər. Ardınca Rusiyanın XİN naziri Sergey Lavrov gəldi, bu gün isə baş nazir Dmitri Medvedyev Bakıya gələcək.\nBelə desək, Rusiyadan başqa əksər dövlətlər baş verən proseslərdə Azərbaycanın yanında olduğunu nümayiş etdirdi. Bununla da Dağlıq Qarabağın Azərbaycanın torpağı olduğu bir daha dünyaya sübut edildi.\nBundan əlavə, aparıcı dövlətlər, beynəlxalq təşkilatlar Azərbaycan və Ermənistanı sülhə çağırdılar. Azərbaycan birtərəfli qaydada atəşkəs elan etsə də, sonradan Ermənistan da bu qaydaya əməl edəcəyi ilə bağlı bəyanat verdi. Son iki gündə isə Ermənistanın atəşkəs rejiminə əməl etmədiyi göz önündədir.\nGedən proseslərdən, həm də siyasilərin çıxışından məlum olur ki, razılaşdırılmış bu sülh müvəqqəti xarakter daşıyır.\nProblemin həll olunmasında maraqlı olan bütün qüvvələr məsələnin Azərbaycanın xeyrinə həll olunması üçün Ermənistanı sülh məcbur etdirərək işğal etmiş torpaqlardan çıxmasını israrla tələb etməlidirlər.\nEyni zamanda bu gün ictimaiyyət üçün aktual olan bir sual var. Azərbaycan əldə edilmiş bu qələbəni daha böyük zəfərlərlə sonlandırmaq üçün daha nələr etməlidir?\n“Qafqazinfo” bu sualla Azərbaycanı beynəlxalq təşkilatlarda təmsil edən parlamentin Beynəlxaq münasibətlər və parlamentlərarası əlaqələr komitəsinin sədri Səməd Seyidov və həmin komitənin üzvü Asim Mollazadəyə müraciət edib.\n“Erməni ordusunun ətrafında yaranmış mif dağıdıldı”\nKomitə sədri, millət vəkili Səməd Seyidov hesab edir ki, ölkə başçısının və xarici işlər nazirinin bəyanatları və çıxışları hamı üçün bir fəaliyyət planı kimi əsas olmalıdır: “Cənab prezidentin sülh və danışıqların aparılması istiqamətində atdığı çox cəsarətli addım bir daha ona dəlalət edir ki, Azərbaycan həmişə sülhün tərəfdarı olub. Sadəcə, ermənilər bu sülhün nəinki tərəfdarı olmayıblar, əksinə regionda sabitliyi ən ciddi şəkildə pozan faktor kimi mövcuddurlar. Ona görə də bu nöqteyi-nəzərdən hesab edirəm ki, bu yalnız cəbhədə hərbi qələbə və bir neçə yüksəkliklərin götürlməsi ilə bağlı məsələ deyil. Bu özü-özlüyündə çox vacib və əhəmiyyətli bir məsələdir. Ona görə ki ordumuz üstünlüyü əldə edib. Ruh yüksəkliyi göz qabağındadır. Ermənistan ordusunun nə dərəcədə zəif və müqavimət göstərmək imkanına malik olmadığını göstərdi. Erməni ordusunun ətrafında yaranmış mifi dağıtdı. Bu məsələnin hərbi tərəfidir.\nBunun ən böyük siyasi tərəfləri də var. Birincisi, torpaqlar mütləq qayıdacaq, ikincisi, ən əsası siyasi nöqteyi-nəzərdən dünyanın diqqəti Azərbaycan torpaqlarının işğalına yönəldi. Üçüncüsü, danışıqlar prosesində dekonstruktiv mövqe tutan, qaçan Ermənistan bu fürsətdən, imkanlardan istifadə edə bilməyəcək. Çünki qaçmağa yer artıq yoxdur. Sonuncu siyasi nəticə ondan ibarətdir ki, Azərbaycan rəhbərliyinin apardığı çox məntiqli, səbirli düzgün siyasət həm Azərbaycanın iqtisadiyyatını dünya səviyyəsində yüksəltdi, həm Azərbaycanın xalq sözünü dünyada eşitdirdi, Dağlıq Qarabağla, müharibə ilə bağlı mövqeyinin ədalətli olması haqqında dünyaya sübut etdirdi. Bir var ki, mövqe ədalətli olsun, ancaq onu eşitməsinlər. Bu hadisələrədək mövqeyimiz çox ədalətli, düzgün idi, ancaq əksər hallarda beynəlxalq təşkilatlar, dövlətlər bunu eşitməməzliyə vururdular. Xüsusilə ATƏT-nin Minsk qrupu. Ancaq indi həm eşitməyə, həm qulaq asmağa, həm də nəticə çıxarmağa məcburdurlar”.\n“Yenə də cəbhədə vəziyyət gərgin olaraq qalır”\nMillət vəkili Asim Mollazadə də qeyd edib ki, Azərbaycan uzun illərdir ki, beynəlxalq hüquq normalarının bərqərar olunmasını istəyir: “Azərbaycan həm beynəlxalq təşkilatların, həm də dövlətlərin qarşısında həmişə bir məsələni qaldırıb ki, bizə sülh lazımdır. Azərbaycan təcili sülh, beynəlxalq hüquq normalarının uyğun olaraq torpaqlarının işğaldan azad olunmasını istəyir. Ancaq təəssüf ki, bu istiqamətdə heç bir irəliləyiş olmadı. Hətta bəzi beynəlxalq təşkilatlara Minsk qrupunun həmsədrlərinin təsiri ilə təcavüzkarı cilovlamaq istəyən təşkilatlara da bu vasitəçi qrupu imkan vermir ki, təcavüzkara onun təcavüzkar olduğunu bir də diqqətinə çatdırsınlar. BMT-nin, digər təşkilatların qərarlarının icrasını yerinə yetirsinlər. Bunun nəticəsində daha da azğınlaşmış, özünü demək olar ki hüququn üstündə hesab edən Ermənistan öz cinayətlərini davam etdirir. Ermənistanın mülki əhaliyə qarşı artilleriya və bütün silahlardan atəş açır.\nAzərbaycan da məcbur idi ki, bu istiqamətdə müvafiq addımlar atsın ki, mülki əhalini qorusun. Yenə də cəbhədə vəziyyət gərgin olaraq qalır. Azərbaycan bütün çağırışlara müsbət yanaşaraq atəşkəsi birtərəfli qaydada elan edib. Ermənistan nəinki sərhəd bölgələrinə, həmçinin ötən gün Naxçıvana da atəş açıb. Azərbaycanın bütün işi ondan ibarət olmalıdır ki, biz bütün bu vəziyyəti Minsk qrpunun üzvü olan ölkələrə, digər təşkilatların diqqətinə çatdırmalıyıq. Təcavüzkarıın yürütdüyü cinayətkar siyasətə göz yumanda belə bir ağır vəziyyət yaranır. Azərbaycana təcili sülh lazımdır. Azərbaycanın Silahlı Qüvvələrinin də apardığı əməliyyatlar da sülh əldə olunması, təcavüzkarı cilovlamaq istiqamətində aparılan addımlardır”.\nHeydər Əliyevin Saşası ən yeni xatirələrini danışdı – FOTOLAR - 139,340 baxışPrezidentdən Sumqayıtda dəstək: 10 milyon manat ayırdı - 42,038 baxışSumqayıt Dövlət Universitetinin tələbələrini daşıyan mikroavtobus maneəyə çırpıldı: ölən və yaralananlar var - 38,423 baxışSumqayıtda iş axtaranların nəzərinə – ELAN - 38,369 baxışNecə oldu ki, Heydər Əliyevin mühafizəçisi Saşa jurnalistika aləminə baş vurdu ? – ELMİRA AXUNDOVA YAZIR - 30,030 baxışSumqayıt şəhərində ən yaxşı orta məktəb hansıdır? - 29,387 baxışYURDUMUZA BAHAR GƏLİR - 29,030 baxışSumqayıt bulvarı belə olacaq – YENİ LAYİHƏ - 24,801 baxış“Karvan”ın sahibi Ağamirzə Əhədov dünyasını dəyişdi - 24,492 baxışSumqayıt bulvarından son görüntülər – FOTOLAR - 20,775 baxışPrezident Sumqayıta 5 milyon manat ayırdı - 19,955 baxışZAKİR FƏRƏCOV NÖVBƏTİ HƏDƏFLƏRİ AÇIQLADI: “Qarşımızda həlli vacib olan bir çox məsələlər dayanır” - 19,758 baxış


Bədəndə Omeqa-3 yağ turşularının aşağı olması hansı riskləri yaradır?\nQərb alimləri erkən ölüm üçün hesab edilən risk faktorları sırasına daha bir faktoru - Omeqa-3 yağ turşularının aşağı olma səviyyəsini əlavə etməyi təklif edib.\nMüəlliflərin qeyd etdiyi kimi, bu göstərici əhəmiyyətli hesab edilmə baxımından, siqaret çəkmə amilindən geri qalmır - siqaretin tərk edilməsi həyatı 4 ildən çox uzadır.\nXeber24.info deyerler.org-a istinadən bildirir ki, belə bir nəticə uzun müddətli Framinqem ürək tədqiqatına əsasən əldə olunub. Bu 1948-ci ildə başlayan dünyanın ən uzun tədqiqatlarından biridir ki, müxtəlif amillərin ürək-damar sisteminin vəziyyətinə təsirini və hər səbəbdən ölüm nisbətini araşdırır. Riskin kəmiyyət qiymətləndirilməsi üçün yaş, cinsiyyət, siqaret çəkmə, sistolik qan təzyiqi, hipertoniya müalicəsi üçün alınan tədbirlər, diabet vəziyyəti, ümumi xolesterol və yüksək sıxlıqlı lipoprotein səviyyələrinə əsasən, səkkiz ilkin amilə əsaslanan Framinqem şkalası hazırlanmışdır. Bu amillərin əksəriyyətinə həyat tərzi və ya davranışlar - sağlam olmayan pəhrizlər, fiziki hərəkətsizlik, tütün və alkoqol istifadəsi təsir edir və onları idarə etmək mümkündür. 66-73 yaş arası 2500 iştirakçının iştirakı ilə keçirilən tədqiqatda mütəxəssislər məlumatları təhlil edərək, pəhriz əsaslı biomarkerlər arasında Omeqa-3 indeksinin ürək-damar xəstəlikləri və ümumi ölüm riskinin azalması ilə ən açıq şəkildə əlaqəli olduğunu aşkar edib.


Prezident:“Azərbaycan Xalq Cümhuriyyəti qurucularının xatirəsi qəlbimizdə yaşayır”\nPrezident İlham Əliyev qeyd edib ki, ondan sonra ilk dəfə olaraq rəsmi qaydada bu bayrağı ulu öndər Heydər Əliyev Naxçıvan Muxtar Respublikasının Ali Məclisinin sessiyasında rəsmi dövlət bayrağı kimi qaldırıb və təsis edib: “Əslində müstəqilliyə gedən yol bu tarixi andan başlayıb. Sovet İttifaqı hələ yaşayırdı və belə cəsarətli addım Ulu Öndərin öz xalqına, öz dövlətinə, xalqının, dövlətinin gələcəyinə nə qədər bağlı olduğunu, nə qədər böyük önəm verdiyini göstərir. 1991-ci ildə Sovet İttifaqının dağılması nəticəsində digər müttəfiq respublikalarla birlikdə Azərbaycan da müstəqilliyə qovuşdu və əlbəttə ki, bizim üçün XX əsrdə ikinci şans yarandı. Ancaq əfsuslar olsun ki, ölkədə gedən xoşagəlməz proseslər imkan vermirdi ki, gənc müstəqil Azərbaycan ayaqda möhkəm dayana bilsin, öz müstəqil siyasətini apara bilsin və xalqın maraqlarını doğrulda bilsin.\nÇox ağır, faciəvi illər idi. 1992-ci ildə AXC-Müsavat rejimi hakimiyyəti qanunsuz şəkildə zəbt etdikdən sonra vəziyyət daha da ağırlaşdı, pisləşdi. Ölkə idarəolunmaz vəziyyətə düşmüşdü. Məhz o illərdə Ermənistan-Azərbaycan, Dağlıq Qarabağ münaqişəsi alovlanmış və torpaqlarımız işğal altına düşmüşdü. Ölkəmizdə xaos, total böhran hökm sürürdü, iqtisadiyyat iflic vəziyyətdə idi. Əlbəttə ki, Azərbaycan xalqı çıxış yolu axtarırdı. Onu da əlavə edim ki, AXC-Müsavat rejimi ölkədə vətəndaş müharibəsini başlamışdı. Xalqımız nicat yolunu Heydər Əliyevin simasında gördü, onu hakimiyyətə dəvət etdi və bir daha öz müdrikliyini təsdiqlədi. 1993-cü il müasir tariximizdə dönüş nöqtəsi idi. Məhz 1993-cü ildən sonra Azərbaycan inkişaf yoluna qədəm qoydu, Azərbaycanda sabitlik təmin edildi və ölkə inamla irəliyə getməyə başladı. Ulu öndər Heydər Əliyevin xalq, dövlət qarşısında misilsiz xidmətləri var. Onu da bildirməliyəm ki, 1993-cü ilə qədər müstəqilliyimiz formal xarakter daşıyırdı, ölkəmiz müstəqil siyasət apara bilmirdi. Heydər Əliyevin xalq qarşısında xidmətlərindən biri də o idi ki, Azərbaycan əsl müstəqillik yoluna qədəm qoydu. Həm siyasi, həm iqtisadi, həm də digər sahələrdə çox ciddi islahatlar aparılmağa başlanmışdır. Nizami ordu yaradılmışdır, ölkəmizə böyük həcmdə xarici sərmayə gəlməyə başlamışdır, dövlətçiliyin əsasları qoyulmuşdur, azərbaycançılıq ideologiyası rəsmi ideologiya kimi qəbul edilib.\nBir sözlə, məhz o illərdə Azərbaycanın strateji inkişaf istiqamətləri müəyyən edildi. Bu gün Azərbaycan bu strateji inkişaf istiqamətlərini əsas tutaraq bölgədə, dünyada dəyişən vəziyyətə uyğun olaraq öz inamlı siyasətini aparır. Bu gün ölkəmiz müstəqil siyasət apararaq, milli maraqların təmin olunmasında çox böyük addımlar atıb, çox böyük uğurlar qazanıb. 2003-cü ildən bu günə qədər Heydər Əliyev siyasəti Azərbaycanda yaşayır, davam etdirilir, zənginləşdirilir. Əlbəttə ki, o vaxtdan bu günə qədər çox böyük işlər görülüb, ancaq, eyni zamanda, dünya da, bölgə də dəyişib. Dünyada, bölgədə yeni təhlükə mənbələri üzə çıxır, yeni çağırışlar meydana gəlir. Əlbəttə, biz həmişə çalışırıq və çalışmalıyıq ki, ölkəmizi mümkün olan risklərdən qoruya bilək. Son illərin təcrübəsi onu göstərir ki, biz buna müvəffəq ola bilmişik”.


Çarlz Korri Bakıda master klass keçirəcək Marja.az - Azərbaycanın iqtisadi xəbərlər saytı\nÇarlz Korri Bakıda master klass keçirəcək\nİSO 9001 və bu kimi bir neçə beynəlxalq standartın müəllifi Çarlz Korri Bakıda master klass keçirəcək.\nBritaniya Standartlar İnstitutu ilə yerli sertifikatlaşdırma orqanları arasında “İxracyönümlü məhsulların Avropa bazarına çıxarılmasına dair müştərək sertifikatlaşdırma fəaliyyətinin aparılmasına dair” Əməkdaşlıq Memarandumu imzalanacaq.\nStandartlaşdırma, Metrologiya və Patent üzrə Dövlət Komitəsinin təşkilatçılığı ilə cari ilin 14 dekabr tarixində Bakı şəhərində “İdarəetmə sistemlərinə aid olan yeni İSO standartları haqqında müəllifdən məlumatlar” adlı master klass keçiriləcək. Master klassı Britaniya Standartları İnstitutunun (BSİ) Standartların inkişafı şöbəsinin müdiri Çarlz Korri və BSİ-ın MDB və Baltikyanı ölkələr üzrə baş direktoru Dmitri Yartsev keçirəcək.\nÇarlz Korri həmçinin İSO 9001 ”Keyfiyyəti idarəetmə sistemləri”, İSO 45001 “İstehsal təhlükəsizliyi və əməyin mühafizəsi idarəetmə sistemləri” , İSO 55001 “Aktivlərin idarə edilməsi sistemləri” standartlarının müəllifi, keyfiyyətin idarə edilməsi sistemləri üzrə Texniki Komitələrin (İSO/TC 176/SC 2, İSO/PS 283, İSO/TC 251) və OHSAS-ın (Standartlar Qrupu) layihə katibidir.\nTədbir çərçivəsində iştirakçılara müəssisələrdə yaradılan keyfiyyət sistemlərinə beynəlxalq tələblər, bu sahə üzrə mövcud müasir təcrübə, istehsal sahəsində ətraf mühitin mühafizəsi və əməyin təhlükəsizliyi üzrə ən yeni tənzimləyici mexanizmlərə yiyələnmək haqqında məlumatlar veriləcək.\nYerli sahibkarlar üçün təşkil olunan tədbirin əsas məqsədi ölkədə iqtisadiyyatın şaxələndirilməsi, qeyri-neft sektorunun dinamik inkişafının təmin edilməsi, yerli sənaye məhsullarının rəqabətqabiliyyətliliyin artırılması, beynəlxalq İSO standartlarının tələblərinə cavab verən ixracqabiliyyətli məhsulların istehsalı və milli keyfiyyət infrastrukturunun inkişaf etdirilməsi ilə bağlı dövlət siyasətinə dəstəkdir.\nTədbir çərçivəsində Britaniya Standartlar İnstitutu ilə akkreditasiya olunmuş “TexnoSert” və “AzSert” sertifikatlaşdırma orqanları arasında “İxracyönümlü məhsulların Avropa bazarına çıxarılmasına dair müştərək sertifikatlaşdırma fəaliyyətinin aparılmasına dair” Əməkdaşlıq Memarandumunun imzalanması planlaşdırılıb.\nMəlumat üçün bildirək ki, BSİ standartlaşdırma və sertifikatlaşdırma ilə məşğul olan ən nüfuzlu və qədim təşkilatlardan biri hesab edilir. BSİ yüz ildən artıqdır ki fəaliyyət göstərir və hazırda dünyada müasir standartların, təhsilin, sertifikatlaşdırmanın inkişafına təkan verən qlobal bir təşkilat kimi fəaliyyətdədir. Beynəlxalq Standartlaşdırma Təşkilatının (İSO) yaradılmasında və inkişafında xüsusi rolu olmuş BSİ beynəlxalq standartların hazırlanmasında İSO-nun texniki komitələrinin əksəriyyətinin katibliyini həyata keçirməkdədir.\n12 Dekabr 2016 , 11:15


AMEA Torpaqşünaslıq və Aqrokimya İnstitutunda 20 Yanvar faciəsinin 32-ci ildönümünə həsr olunan tədbir keçirilib - Xəbərlər-AMEA Gənc Alim və Mütəxəssislər Şurası\nAMEA Torpaqşünaslıq və Aqrokimya İnstitutunda 20 Yanvar faciəsinin 32-ci ildönümünə həsr olunan tədbir keçirilib\nYan 19 , 2022 | 07:37 / Mühüm hadisələr\nOxunma ( 165 )\nAMEA-nın Torpaqşünaslıq və Aqrokimya İnstitutunun Gənc Alim və Mütəxəssislər Şurasının təşkilatçılığı ilə 20 Yanvar faciəsinin 32-ci ildönümü ilə əlaqədar anım tədbiri keçirilib. Tədbirin əvvəlində İnstitut əməkdaşları 20 Yanvar faciəsi qurbanlarının, vətənimizin azadlığı uğrunda canlarından keçmiş şəhidlərimizin xatirəsini bir dəqiqəlik sükutla yad ediblər. Tədbiri giriş sözü ilə İnstitutun baş direktoru AMEA-nın müxbir üzvü, professor Əlövsət Quliyev açıb. O, bu faciənin Azərbaycanın müstəqillik tarixində qan yaddaşı olmaqla yanaşı, həm də qürur səhifəsi olduğunu bildirib. Alim 1990-cı il yanvarın 19-dan 20-nə keçən gecə Bakıda baş verən hadisələrdən, sovet imperiyasının qoşun birləşmələrinin Azərbaycan xalqına, dinc əhaliyə qarşı törətdiyi cinayətlərdən xalqın milli azadlıq və ərazi bütövlüyü uğrunda mübarizəsindən danışıb.\nƏ.Quliyev əlavə edib ki, Azərbaycan xalqının ümummilli lideri Heydər Əliyevin ölkə rəhbərliyinə qayıdışından sonra, 1994-cü ildə 20 Yanvar hadisələrinin mahiyyəti məhz onun təşəbbüsü və bilavasitə iştirakı ilə açıqlandı, onlara siyasi-hüquqi qiymət verildi. Çıxışının sonunda Ə.Quliyev vurğulayıb ki, belə çətinliklə əldə etdiyimiz müstəqilliyimizi yaxşı təhsilimizlə, işimizlə, mövqeyimizlə möhkəmləndirməliyik.\nİnstitutun Həmkarlar İttifaqı Komitəsinin sədri a.e.d Məmməd Məmmədov çıxış edərək bildirb ki, Bakıda 20 Yanvar və ondan əvvəl baş vermiş faciələr xalqımıza qarşı yeridilən düşünülmüş siyasətin növbəti nəticəsi idi. Daha sonra çıxış edən İnstitutun “Torpaqların Meliorasiyası” laboratoriyasının müdiri a.e.d Mustafa Mustafayev həmin günə aid xatirələrini bölüşərək qeyd edib ki, Azərbaycanın azadlığı və ərazi bütövlüyü uğrunda mübarizə tarixinə qəhrəmanlıq səhifəsi kimi daxil olmuş qanlı 20 yanvar millətimizin mənliyini və mətinliyini, qəhrəmanlığını nümayiş etdirməyi bacardığı gündür.\nTədbirdə çıxış edən İnstitutun Gənc Alim və Mütəxəssislər Şurasının sədri Tərlan Yelmarlı 20 Yanvar faciəsi haqqında ətraflı məlumat verərək bildirib ki, Qanlı Yanvar yaddaşımızın əbədi ağrısıdır. Biz gənclər xalqımızın azadlığı və istiqlalı yolunda canlarını qurban vermiş şəhidlərimizin xatirəsini həmişə əziz tuturuq. Həmçinin tədbirdə İnstitutun Gənc Alim və Mütəxəssislər Şurasının üzvləri Nərmin Əlisoy “20 Yanvarda tarixi həqiqət”, Əli Gözəlzadə “Qanlı Yanvar hadisəsinin kimliyimizdə rolu” adlı məruzələrlə ilə çıxış ediblər.\nAllah Şəhidlərimizə rəhmət eləsin !


Rusiya ilə Türkiyə arasında "Türk axını" üzrə saziş imzalanıb\n"Türk axını" Qara dənizdən keçməklə Türkiyə-Yunanıstan sərhədinə qədər qaz kəmərlərinin çəkilməsini nəzərdə tutur.\nBAKI, 10 okt-Sputnik. İstanbulda Rusiya ilə Türkiyə arasında "Türk axını" üzrə saziş imzalanıb.\nSputnik RİA Novosti-yə istinadla xəbər verir ki, sənəd iki ölkənin Energetika nazirləri tərəfindən imzalanıb.\nİmzalanma mərasimində Türkiyə və Rusiya prezidentləri iştirak edib.\nXatırladaq ki, bu gün İstanbulda Türkiyə prezidenti Rəcəb Tayyib Ərdoğan və Rusiya dövlət başçısı Vladimir Putin arasında görüş keçirilib. Putin 9-13 oktyabr tarixlərində keçirilən Ümumdünya Energetika Konqresində iştirak etmək üçün İstanbula gedib.\nprezident Rəcəb Tayyib Ərdoğan, Rusiya Federasiyasının Prezidenti Vladimir Putin, "Türk axını", İstanbul, Rusiya, Türkiyə\n"Türk axını" layihəsi donduruldu\n"Türk axını" yenidən gündəmə qayıdır?\nTürkiyə "Türk axını" barədə saziş layihəsini Rusiyaya göndərib


Qaralmış süd dişləri haqqında peşəkar məsləhəti » Qadin.Net ~ İlk milli qadın portalı... Azərbaycan xanımlarına...\nKörpələrdə diş qaralmalarını müşahidə edib səbəbini araşdırdıq. Bu haqda işinin peşəkarı, stomatoloq Aygül Quliyevaya müraciət etdik. O da öz növbəsində bizi maraqlandıran suallara ətraflı cavab verdi:\nSüd dişlərini qorumaq nə dərəcədə vacibdir? Daimi dişlər çıxdıqdan sonra onlara ehtiyac varmı?\n- Süd dişləri uşağın 6 ayında çıxmağa başlayır və 2-2,5 yaşında çıxması tamamlanır.\nSüd dişlərinin önəmi müzakirə edilməyəcək qədər vacibdir və çıxdıqları vaxtdan etibarən olduqca əhəmiyyətli funksiyalar yerinə yetirirlər. Bu vacib funksiyaların bir neçəsi:\n**süd dişləri daimi dişlər çıxana kimi qidaları dişləmək, çeynəmək kimi vacib funksiyanı həyata keçirir\n**süd dişləri altdakı daimi dişləri travmaya qarşı qoruyur\n**süd dişləri daimi şişlərin normal yerində çıxmasına şərait yaradır\n**süd dişləri çıxmasıyla çənə əzəzlələri inkişaf edir və beləcə çənə və üzün normal inkişafına şərait yaranır\n**süd dişləri estetik cəhətdən də önəmlidir. Üzün görünüşünə, danışıq və nitqə təsir edir.\nXüsusilə ölkəmizdə "süd dişləri onsuz da töküləcək" qənaətilə səhv düşürülərək olduqca az əhəmiyyət verilir.\nAmmaki süd dişləri vaxtında müalicə olunmazsa ,orqanizmdə xroniki iltihaba,daimi dişlərin mayasının zədələnməsinə,\nƏgər vaxtından əvvəl çəkilərsə çeynəmə funksiyasının, nitqin pozulmasına, daimi dişlərin çıxması üçün yer darlığına və bu səbəbdən dişlərin çarpaz çıxmasına, heç çıxa bilməməsinə (retensiya), dişlərin qapanış pozğunluğuna, qonşu dişlərin boşluğa doğru əyilməsinə və sair bu kimi vacib problemlər yaradır.\nBütün bu səbəbləri nəzərə alaraq süd dişlərini qorumaq vacibdir!\nUşaqlarda diş qaralması səbəbləri nələrdir?\n- Dişlərdə yaranan qara ləkələr uşaqlarda ən çox rast gəlinən diş probləmlərindəndir.\nBu qara ləkələr olduqca müxtəlif səbəblərdən yaranır və dişlərin bütün səthlərində ola bilir.\n- çürük (karies) başlanğıcı kimi\n-ağız gigiyenasının normal olmamasından\n-xromogen adlanan bakteriyaların ifraz etdiyi maddələrin təsirindən\n-müxtəlif dərmanların, xüsüsilə dəmir preparatlarının, tərkibində dəmir olan multivitaminlərin təsirindən\n-tərkibində rəngləndirici çox qidaların (konfet, kola, şokolad və s.) təsirindən yarana bilər.\nUşağın dişi artıq qaralıbsa valideyn nə etməlidir? Hansı etapda həkimə müraciət etməlidir?\n- Süd dişlərdə qara ləkələrin olduğu fərqinə varıldığı gündən diş həkiminə müraciət etmək lazımdır. Hərtərəfli müayinə olunmalıdır, müayinədən sonra qara ləkələrin yaranma səbəbi, çürük olub- olmadığı araşdırılıb səbəbə uyğun müalicə başlanmalıdır.\nQaralmalar əgər çürük (karies) başlanğıcıdırsa təmizlənməli və plomblanmalıdır. Yox əgər digər səbəblərdən yaranıbsa, həkim tərəfindən təmizlənmə aparılmalı, valideynə və başa düşəcək yaşdadırsa uşağın özünə ağız gigiyenası, diş fırçalama qaydaları izah edilməlidir. Tərkibində kalsium, fluor olan diş məcunları məsləhət görülməlidir.\nHələ dişini fırçalamaq vərdişi olmayan uşaqların dişini təmiz saxlamaq üçün gənc analara və kimi məsələhət verə bilərsiniz?\n- Süd dişləri çıxdığı gündən etibarən qorunmalı, təmizlənməli və ağız gigiyenasına nəzarət edilməlidir. Lakin, körpələr bu gigiyenanı, təmizliyi hələ ki özləri bacarmadıqları üçün bu vəzifə valideynlərin üzərinə düşür.\nUşaq 6-8 aylıqkən (ilk dişlər çıxdıqdan sonra) təmizləmə başlanmalıdır. Sabah və axşam təmiz bir bez, tənzif ilə dişlər silinməlidir.\nDiş fırçası arxa dişlər çıxdıqdan (2-2.5yaş) başlanmalıdır. Kiçik yaşlarda uşaqlarda diş fırçalamaq üçün hər hansı qayda öyrətmək çox çətindir. Bu yaşlarda vacib olan uşaqlara diş fırçalama alışqanlığının qazandırılmasıdır. Bu alışqanlıqların yaradılması üçün bir neçə kiçik tövsiyyələr:\n***uşaq dişlərini fırçalayarkən siz də eyni vaxtda öz fırçanızla dişlərinizi fırçalayın\n***bir neçə diş fırçası alın, fərqli rəngdə, fərqli formada. Hər dəfə biri ilə fırçalamaq, uşaqda bu istəyi artıracaq.\n***əvvəl öz dişlərini fırçalasın, sonra icazə verin o sizin, siz də onun dişini fırçalayın.\n***uşağınıza yapışqan olan konfet, şokolad, peçenyə kimi şeylər yedizdirin. Sonra güzgüdə dişə necə yapışdığını göstərin. Daha sonra fırçalasın və dişlərin daha təmiz və daha parlaq olduğunu güzgüdə yenidən göstərin.\nƏziz valideynlər, bütün bu tövsiyyələrə riayət edilməklə bərabər, diş həkimi kontrollarını da unutmayın.\nBütün uşaqlara sağlam dişlər və gözəl təbəssüm arzu edirəm.\nBiz də öz növbəmizdə Aygül xanıma təşəkkür edirik!


BAD BUNNY: YHLQMDLG ALBOMUNUN ICMALI - XƏBƏRLƏR\nBad Bunny'nin ikinci albomu üstündür. Sərhədləri aşan və reggaetón-un keçmişinə və gələcəyinə hörmət bəsləyən böyük bir partiya qeydidir, bunların hamısı sübut ediləcək bir şey olmayan qarmaqarışıq bir ulduz tərəfindən hazırlanmışdır.\ntüstü siqnalları körpü körpüləri\nÇox partiya intiharı düşünən birisi ilə başlamaz. Yenə də Bad Bunny videoya başlamağı seçdi Ananızı görsəm , ikinci albomunun açılış parçası, YHLQMDLG . Ürəyi tükənən bir gəncin nəcisin üstündə dayanıb əyninə baxaraq ətrafındakı bir ziyafət kimi özünü asmağa hazırlaşdığını görürük. Dərdini anlayan empatik bir kiçik oğlan tərəfindən xilas edildi və müalicəsi ilə tanış oldu: Bad Bunny'yi dinləmək.\nBu, bir rəqs rekordu üçün macabre seçimidir, Reggaetón’un keçmişinə və gələcəyinə hörmət edən fərqli bir Puerto Riko partiyası ritminin toplusudur. Üstəlik, mahnının Casiotoned versiyasının üstündə qurulmuş mahnı Ipanemadan Qız bossa nova melodi, bir Florida qocalar evinin lifti üçün klubdan daha uyğun görünə bilər. Ancaq eyni zamanda bir qədər paradoksal olan eto ilə da uyğundur YHLQMDLG (qısaltması Mən istədiyimi edirəm , yoxsa istədiyimi edirəm). Bad Bunny kədərlənməyin nə kimi hiss etdiyini bilə bilər, eyni zamanda qurtuluş yolunun özünə inandığını bilir və bununla da istədiyini edə bilər - və bunu qəlpə ilə çəkir.\nBad Bunny, Latın tələsi dalğasına minərək ulduza yüksəldi, 808 nağara ilə vurulan döyüntülər üzərində tac qurdu, sint bas qanaması və narkotik maddə atmosferi. Hər şey axının Español və Karib dənizindəki bir POV-un özünəməxsusluqlarını əlavə edərək, '00'lerin sonlarında Cənubi hip-hopun səslərindən çox borc götürdü. Üçün YHLQMDLG , Daddy Yankee, Yaviah, Ñengo Flow və Jowell y Randy kimi OG-lər üçün Anglo qonaq ulduzlarını kənara qoyaraq reggaetónun şöhrət günlərinə daha da uzanır.\nYHLQMDLG bir San Juan üçün qarışıq kimi oynayır marquee - Bad Bunny-nin istinad etdiyi yeraltı qaraj partiyaları X 100PRE 'S Perriabas etdiyiniz zaman . Çeşitli bir çalğı siyahısını hazırlayır perreo tək, sarsılmaz bir fokuslu tıxaclar: əylənmək. Harada X 100PRE sıx bir şəkildə sıralanmış şəxsiyyət ifadəsi kimi hiss etdim, YHLQMDLG həm daha sərbəst, həm də sərbəstdir, sübut ediləcək bir şeyi olmayan gənc bir ulduz tərəfindən yazılmış əyləncə gecəsi. Diqqət çəkən məqamlar çoxdur; erkən subaylar Vete və Ignorantes ən çox tanıdığı suave sadboi zolağını tutur, lakin Yo Perreo Sola və Bichiyal qayalarından təmiz, soyulmuş reggaetón Benzin dövr. Həm də tələnin səslərini tamamilə tərk etmir: Anuel AA əməkdaşlığı Está Cabrón Ser Yo özünü asanlıqla Migos’da tapa bilərdi. Mədəniyyət III .\nİstehsal baxımından rekord qüsursuzdur. Əsas hissəsi YHLQMDLG reggaetón’un dembow riddim və ada təsirində olan Latın tələ palitrası arasında bir tarazlıq yaradır. Bad Bunny prodüser ikilisi Subelo NEO-ya çox meyl edir, eyni zamanda bir ovuc mahnı üçün keçmiş Luny Tunes-i Tainy-yə oxşayır. Və hətta onun qaya dalğaları da ustalıqla hazırlanmışdır - Hablamos Mañana'daki emosor qəzası o qədər epikdir ki, az qala məhv olmuş konserv istehsalını unuda bilər. X 100PRE Başqa cür cəlbedici pop-punk foray, Tenemos Que Hablar. Əhval-ruhiyyə boyu şəndir YHLQMDLG , Bad Bunny şəxsiyyətinə daha yaxşı uyğun olan parlaq tropik parıltı ilə bəzi erkən reggaetón-un daha qaranlıq, qırıntılı toxumalarını yeniləyirik. Ardıcılaşdırma bir az dağınıqdır, amma yayındırmaq əvəzinə, klassik reggaetón riddimini albomun geniş yayılmış 20 mahnıdan ibarət musiqi siyahısında təzə səsləndirir.\nMükəmməl bir nümunə albomun mərkəzi əsəri olan Safaeradır YHLQMDLG Kolaj estetikası. Mahnıdan daha çox süit, beş dəqiqəlik reggaetón simfoniyası templəri səkkiz dəfə dəyişdirir və demək olar ki, hər ayədə yeni bir ritm var. Alexis y Fido və Baby Ranks ’kimi tanınan hitləri sorunsuz birləşdirir. Köpək balığı və Missy Elliott’s Ur Freak Onu əldə edin başqaları arasında - heç bayağı səslənmədən. Buna bənzər bir şey tapmaq üçün DJ Playero’dan birini axtarmalısınız qarışıqlıqlar Dancehall, reggae və rap en Español'u son nəticədə bugünkü bildiyimiz reggaetón ilə birləşəcək bir səsə qarışdıran reggaetón-un səs-küy dövründən. Tür tarixinin bu kölgələrinin - bu qədər yeraltı olduğu dövrdən etibarən sanki cinayət hesab edildiyi vaxtdan - ilin ən çox gözlənilən pop rekordlarından birində bu qədər görkəmli bir yerə sahib olması diqqət çəkici bir şey deyil.\nKeçmişinə hörmət göstərərkən reggaetón-u irəli aparmaq bacarığı təqdirəlayiqdir, lakin vizuallardan istifadə etməsi pop ulduzuna çevrilməsində bərabər əhəmiyyət daşıyır. Səthində, Çətin əldə edilməsi çətin bir video viksen, hər kəsin onu istədiyini bilən və öz xeyrinə istifadə edən bir qız haqqındadır. Yenə də videonun özü sonsuz dərəcədə empatik hiss edir və demək olar ki, hər bir urbano videosunda bir ölçülü mənzərə kimi istifadə olunan qadınlara arxa plan verir - bu vəziyyətdə qızı üçün əlindən gələni edən tək bir ana. Bu heç bir sapma deyil; Bad Bunny-nin büdcələri şişmiş və yaradıcılıq nəzarəti möhkəmləndiyindən, o, ssenarini urbano'nun köhnəlmiş hiss etdiyi, az təmsil olunanlara görünürlük təklif edən və ya özünü qəti şəkildə müxalifət edən tropların üstünə çevirmək üçün istifadə etdi. səhv fikir və homofobiya . Genesis Nesi Rios-un Yo Perreo Sola-dakı itkin performans krediti - çəngəlinin müəyyənləşdirdiyi bir mahnı - hələ də görməli olduğu bir şeyi sübut edir. Ancaq reggaetón ataları ilə eyni səhvlərdən bir neçəsini etsə də, mütərəqqi siyasəti Latın axınına gətirmək üçün yenə də çox şey edir.\nVə urbanonun ən parlaq gənc ulduzu ətək və dırnaq boyası taxdıqda Bu gecə şousu , səssizcə hörmət qoyduğumuzu tələb edirik öldürülmüş qadının adı , bizi yeni bir daxilolma standartına bir addım daha yaxınlaşdırır və kənarda qalan insanları zülm qarşısında həqiqətlərini yaşamağa təşviq edir. Musiqili olaraq, Bad Bunny-nin həmyaşıdları üzərindəki təsirinin sübutu üçün J Balvin-in 2016-cı ildən sonrakı işindən daha uzaq bir yerə baxmaq lazım deyil və böyük çağdaşına baxarkən, həmkarlar LP-də əhəmiyyətli dərəcədə daha böyük bir təəssürat yaratdı. Oazis . Beləliklə, albomun bağlanma yolundan gələn təhdidini təqib etsə də<3 —( Və doqquz ayda qayıdıb başqa birisi götürürəm / Pa 'kimi sakitcə təqaüdə çıxıram Miguel Cotto və ya doqquz ayda qayıdıb bir dənə daha düşürəm / Sonra Miguel Cotto kimi sakitcə təqaüdə çıxacağam) - yalnız dörd qısa il ərzində karyerasının hitlərini geridə qoymayacaq, urbano-nu yenidən formalaşdıracaq öz imici.\nƏn yaxşı yeni musiqi pleylistimizi dinləyin Spotify və Apple Music .\nvaha həqiqətə inanmıram\nkendrick lamar bölmə 80\ngary clark jr baxır\ndek 99th dec 99th\ntyler yaradıcısının qulaq səsi\nnumero qrupunu xatırlayırsınız\nmüəllif və cəzalandırıcı bandcamp


12:08 / 03.12.2021\nTbilisi Şəhər Məhkəməsi “Yaşıl pasport” işi üzrə qərar çıxarıb. “İnsan Haqları Naminə Tərəfdaşlıq” QHT-nin şikayəti məhkəmə tərəfindən təmin edilməyib.\nSöhbət hökumətin koronovirus xəstəliyi keçirmiş şəxslərə ömürlük yaşıl pasport vermək qərarından gedir. Məhkəmə iddiaçıdan bunun əksini sübut edən elmi sübut istəyib. İddiaçı koronovirus keçirmiş şəxslərin ömürlük immunitetinin olmadığını sübut etməyə borcludur.\nQHT qərardan Apellyasiya Məhkəməsinə şikayət etməyi planlaşdırır. Dekabrın 1-dən ölkədə peyvənd olunmuş şəxslərin statusunu müəyyən etmək üçün “yaşıl pasport”un tətbiqinə başlanılıb.


6 Oktyabr 2015 20:21 (UTC+04:00)\nTrend Kəpəz TV-yə (Region TV) istinadən xəbər verir ki, yeni baş planda şəhərin inkişaf perspektivləri nəzərdə tutulub. Sənədə əsasən Gəncənin 9980 hektar olan ərazisi təxminən iki dəfə böyüyərək 17 min hektara çatdırılıb. Hazırda sosial-iqtiadi əlaqələr saxlanılmaqla lazımi infrastruktur qurulur və bu sahədə olan nöqsanlar aradan qaldırılır.\nGəncə şəhər Şəhərsalma və Memarlıq İdarəsinin rəisi, şəhərin baş memarı Azad Əliyev bildirib ki, Avtozavod, "İmamzadə" yolu, Nizami, Ş.İ.Xətai, H.Əliyev prospektləri, Əziz Əliyev, Vəli Xuluflu, 28 May, Mehmandarov, Əhməd Cəmil küçələri artıq genişləndirilib. Plana əsasən Nizami prospektinin daha da genişləndirilməsi üçün küçənin Şəmkir istiqaməti üzrə sol hissəsində olan binalar da söküləcək. Şəmkir yolundan Poçt, Şıxzamanlı qəsəbələri, İmamzadə yolu daxil olmaqla Qala qapılarını da əhatə edəcək dairəvi yol salınacaq.\nHazırda tikintisi davam edən Gəncə Dövlət Filarmoniyası, Heydər Əliyev, "İmamzadə" kompleksləri kimi möhtəşəm tikililər isə şəhərin görkəmində əhəmiyyətli rol oynayacaq. Müasir yeniliklər bununla bitmir. Hazırda Gəncə çayının sağ sahilində 150 hektar ərazini əhatə edən Park-Bulvarın salınması ilə bağlı işlər davam edir. Çayın üzərində 4 şəlalə və süni su hövzəsi yaradılır. Velosiped yolu, "Əli və Nino" memarlıq kompeksi də bulvarın tərkib hissəsi olacaq. Çayın sağ qolunda yerləşəcək Kitab evi, Mətbuat evi, Uşaq Əyləncə Mərkəzi və yaşayış binaları inşa edilir. Yeni tikilərək ötən il istismara verilən Uşaq Yaradıcılıq Mərkəzi, Məshəti Muzeyinin yerləşdiyi Gəncə çayının sol sahilinə gəlincə, burada bəndsalma işləri aparılır.


Minsk-2019: Azərbaycanın karateçisi yarımfinala yüksəlib - YENİLƏNİB » Korrupsiya.org\nMinsk-2019: Azərbaycanın karateçisi yarımfinala yüksəlib - YENİLƏNİB\n30 iyn 2019, 13:28\nAPA-nın Minskə ezam olunmuş əməkdaşının məlumatına görə, 60 kq çəki dərəcəsində çıxış edən kişi karateçilər kumitedə qüvvələrini sınayırlar.\nAzərbaycan yığmasının üzvü Firdovsi Fərzəliyev B qrupunda üç qarşılaşmaya çıxıb. O, İlya Bulatovu (Belarus) 8:0, 3:3 hesabı ilə başa çatan görüşdə Emil Pavlova (Makedoniya) senşu qərarı ilə qalib gəlib. Ancelo Kresçenzo (İtaliya) ilə 0:0 hesablı heç-heçə edən təmsilçimiz qrupda 1-ci yeri tutub.\nQeyd edək ki, bu gün Azərbaycan yığmasının daha iki karateçisi – Rafiz Həsənov (67 kq) və Rafael Ağayev (75 kq) tatamı üzərinə çıxacaq.\nAPA-nın Minskə ezam olunmuş əməkdaşının məlumatına görə, qadınların 50 kq çəki dərəcəsində çıxış edən Nuranə Əliyevanın çıxışı uğursuz alınıb.\nQeyd edək ki, bu gün Azərbaycanın daha 3 karateçisi - Firdovsi Fərzəliyev (60 kq), Rafiz Həsənov (67) və Rafael Ağayev (75 kq) mübarizəyə qoşulacaq.\nRusiyada benzin və dizel yanacağının aksizləri bahalaşdı 02 yan 2018, 14:12


11:17 15 Avqust 2019\nArtıq məlum olduğu kimi Azərbaycan Gimnastika Federasiyası ilin ən böyük gimnastika tədbirlərindən birinə hazırlaşır.\nMilli.Az Trend-ə istinadən xəbər verir ki, 16-22 sentyabr Milli Gimnastika Arenasında keçiriləcək bədii gimnastika üzrə Dünya Çempionatına hazırlıqlar yayın ən isti günlərində tam sürəti ilə davam edir.\nGimnastika yarışlarının əsas hissəsinə çevrilmiş Açılış mərasiminə təşkilatçılar bu dəfə də xüsusi yaradıcılıqla yanaşıb. Mərasimdə Şərq motivləri əsasında səhnələşdirilmiş "Şərq nağılı" adlı şou ilə yanaşı, Azərbaycanın məşhur ifaçılarının iştirakı da təsdiq olunmuşdur.\nBelə ki, çempionatın məhz ilk günü - Açılış mərasimində ölkəmizlə yanaşı, digər ölkələrdə də məşhur olan Azərbaycanın xalq artisti, hit mahnıların ifaçısı Emin Ağalarov öz sevilən nəğmələri ilə izləyənləri sevindirəcək.\n"Siz şən Cin və quldur Əlibaba ilə birlikdə macəralı, sərvət və sevgi dolu bir dünyaya qərq olacaqsınız. Əsas qəhrəmanlar gözəl çiçək tarlalarına, dənizçi Sindbadın hökmranlıq etdiyi okeanın geniş və dərin sularına, Siklopun mühafizə etdiyi dağlara gedəcək, eyni zamanda Ələddin və gözəl Jasminin sevgi hekayəsinə də şahid olacaqlar. Lakin ən əsas və son istək, sevgi, Şahzadə İpəkqurdunun möhtəşəm ipək sarayında gerçəkləşəcək.\nSizi dostluq, sevgi və nağıllar dünyasına inanılmaz bir səyahət gözləyir. Unutmayın ki, bu dəfə nağıllar gerçəkləşəcək."\nXəbərin orijinal ünvanı: https://news.milli.az/sport/778287.html


Qusarlı Rauf Abbasovun vəkili Ümid Partiyasının funksioneri Qoşqar Bəylər imiş - şok gəlişmə (VİDEO) | İnter Press\n22 Yanvar 2020, 22:47\nBu işin arxasından da İqbal Ağazadə çıxdı: sübutlar, fotolar, videofaktlar və səs yazısı\nXətai rayon 35 saylı seçki dairəsindən deputatlığa namizəd “Yeni Müsavat” Media Qrupunun rəhbəri Rauf Arif oğlu Abbasova “klon namizəd” ortaya çıxarılması özü ilə paralel bir çox suallar yaradıb. İşsiz Qusar sakini Rauf Çərkəz oğlu Abbasov kimdir, nəçidir, hansı məqsədlə və kim tərəfindən seçki prosesinə yönləndirilib? Siyasi kimliyi, Xətai rayonu ilə uzaqdan-yaxından əlaqəsi olmayan bu “namizəd” kimin adamıdır, onu konkret olaraq kim bu çirkin oyunun mərkəzinə atıb?\nBu sualların sübutlu cavabı ilə izlədiyiniz videoreportajda detallı tanış olacaqsız. Hər şey ondan başladı ki, “Yeni Müsavat” Media Qrupunn əməkdaşları “klon” namizədi tapmaq üçün Qusara yollandılar. Reportyorlarımız ora gələndən bir gün öncəyə qədər Qusarda olan R.Çərkəzoğlu həmin gün nəyə görəsə “buxarlanıb” yoxa çıxdı. Əməkdaşlarımız klon namizədlə görüşə bilməsələr də, Bakıya doğru qayıdarkən onlara özünü Qoşqar adı ilə təqdim edən bir nəfər zəng edərək, hesab sordu. “Bizim namizədi niyə axtarırsız”, deyə sual edən Qoşqar bəy özünü Rauf Çərkəz oğlu Abbasovun vəkili kimi təqdim etdi. Və beləcə, biz də araşdırmalara başlayaraq, bu çirkin oyunu üzə çıxardıq.\nÖncə sözügedən telefon nömrəsini GetKontakt vasitəsilə yoxladıq və ilk şoku onda yaşadıq. Get Kontakt siyasında bu nömrə həm də “Qoşqar İqbal”, “Qoşqar Ümid”, “Qoşqar Partiya” kimi qeydə alınmışdı.\nİlk şoku atladandan sonra bu nömrənin vatsap profil fotosuna baxdıq. Və qarşımızda Ümid Partiyasının üzvü, onun aktiv təbliğatçısı Qoşqar Bəyləri gördük.\nEyni adı yenə Facebook üzərindən axtaranda isə qarşımıza yenə də deputatlığa namizəd İqbal Ağazadənin ən aktiv təbliğatçısı olan, onun təbliğat materiallarını, fotolarını saniyə-saniyə yayan Qoşqar Bəylər çıxdı.\nAraşdırmaya davam etdik. Bakıya qayıdan reportyor qrupumuz bu dəfə Q.Bəylərlə görüşmək və müsahibə almaq üçün başqa bir media qurumunun adı ilə ona müraciət etdi.\nÖncə əməkdaşlarımızı “qərargahlarına” dəvət edən, daha sonra isə bundan vaz keçib, şəhərdə görüşmək təklif edən Q.Bəylər sonunda müsahibəyə razılaşdı. İlk danışıq zamanı müsahibədə deputatlığa namizəd Rauf Çərkəzoğlunun iştirak edəcəyini söyləsə də, sonda bundan vaz keçdi və təkbaşına müsahibə verəcəyini dedi. O, əməkdaşlarımıza əlindəki sənədlə R.Çərkəzoğlunun vəkili olduğunu söyləsə də, araşdırmalarımız zamanı “klon” namizədin rəsmi sənədlərdə heç bir vəkilinin, rəsmi nümayəndəsinin olmadığını üzə çıxardıq.\nMüsahibəni isə dinləyə bilərsiz.\nBəli, İqbal Ağazadənin qatı tərəfdarı, təbliğatçısı digər namizədə, “rəqib” Rauf Çərkəz oğlu Abbasova vəkillik edir, onu müdafiə edir, onun səs qazanacağını desə də, hərdən özünü saxlaya bilməyib, İ.Ağazadənin liderliyindən dəm vurur. Və bu teatrı çıxaran şəxslər təmiz mübarizədən, seçici təəssübündən danışırlar.\n25 Sentyabr 2020, 20:46\n25 Sentyabr 2020, 20:03\n25 Sentyabr 202021:08\nAygün Kazımovanın BU MƏŞHURla ARXİV FOTOSU yayıldı – FOTO\nBayramov XİN başçıları şurasının iclasında\nHər şey daha pisə doğru gedir – Çarukyan\n25, Sentyabr - 14:02520\n25, Sentyabr - 13:56445\n25, Sentyabr - 13:44162\n25, Sentyabr - 13:3997\n25, Sentyabr - 10:4592\n19, Sentyabr - 19:29979\n19, Sentyabr - 13:24727\n19, Sentyabr - 19:06562\n22, Sentyabr - 22:49514\n06, Sentyabr - 18:106589\n01, Sentyabr - 13:053397\n31, Avqust - 00:362497\n07, Sentyabr - 10:192231\n30, Avqust - 19:412014


Hollandiyanın azərbaycanlı tibb işçisi: “Koronavirusa yoluxan sağlam insanın ölüm ehtimalı azdır” - MÜSAHİBƏ » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 03.07.2020 22:21\n- Koronavirusa qarşı vaksinin hazırlanması ilə bağlı xəbərlərin hamısı yalandır. Bu sadəcə ölkələrin reklamıdır. Vaksinin hazırlanması üçün aylar, illər lazımdır. Əgər indi mənə desələr ki, arıq vaksin hazırdır və sən ondan istifadə et, heç vaxt razı olmaram. Yalandan 5-10 nəfərin arasında sınaq aparıb hansısa nəticəyə gəlmək olmaz. Tibbi biliyi olan insan "vaksin hazırlanıb” xəbərinə inanmamalıdır.


QMİ Qazılar Şurası və Elmi-Dini Şurasının iclası keçirilib - https://weislam.az\nQMİ Qazılar Şurası və Elmi-Dini Şurasının iclası keçirilib\nBu gün Qafqaz Müsəlmanları İdarəsində mübarək Ramazan ayının başlnaması ilə bağlı QMİ Qazılar Şurası və Elmi-Dini Şurasının toplantısı keçirilib.\nŞeyxülislam Hacı Allahşükür Paşazadənin sədrliyi ilə keçirilən tədbirdə bildirilib ki, Şamaxı Astrofizika Rəsədxanasının 2018-ci il üzrə hesablamalarına görə, mübarək Ramazan ayının 1-i Ayın ölkə ərazimizin üfüqünə uyğun görünməsinə əsasən miladi tarixlə may ayının 17-nə təsadüf edəcək və Ay göründüyü andan Ramazani-şərif başlayacaq. Mayın 16-dan 17-nə keçən gecə isə niyyət gecəsidir.\nİclasda çıxış edən QMİ sədri həmçinin ölkədə və dünyada aktual olan bir sıra ictimai-siyasi mövzulara da toxunub. Şexülislamın sözlərinə görə, xarici dairələr din amilindən istifadə edərək Suriya və İraqda yaşanan münaqişələri Azərbaycana daşımaq istəyirlər. Son günlər Fələstində baş verənlərə gəlincə isə, QMİ sədri bildirib: “Biz Qafqaz müsəlmanları bəyan edirik ki, Qüds müsəlmanların – Fələstinin paytaxtıdır”. Onun sözlərinə görə, Qüds müsəlmanların doğma və müqəddəs torpağıdır: “Qüdsdə bu gün baş verənlərin səbəbi müsəlman dövlətləri arasında birliyin olmamasıdır. Bəzi dövlətlər də bu birliyin olmamasından məharətlə istifadə edir”.\nQeyd edək ki, QMİ sədri toplantıda iştirak edən ilahiyyatçı-alim hacı Şahin Həsənliyə göstərdiyi fəaliyyətinə görə xüsusi təşəkkürünü bildirib.\nALLAHın ayı xoş gəlir!


Nəqliyyat Agentliyi vahid taksi tariflərindən danışdı\nAzərbaycanda taksi xidməti\n“Bakının mərkəzi yollarında salınan bəzi yaşayış kompleksləri birbaşa əsas yola çıxır. Bu da hərəkət axınına təsir edir. Hər bir yaşayış kompleksi salınarkən sakinlərin nəqliyyat əmsalı nəzərə alınmalıdır. Bu məsələlərin araşdırılmasına ehtiyac var”.\nBakı Nəqliyyat Agentliyinin (BNA) baş direktoru Vüsal Kərimli dekabrın 21-də keçirdiyi mətbuat konfransında belə deyib.\nV.Kərimli bildirib ki, hər bir yaşayış kompleksində orada yaşayacaq sakinlərin minimum 75 faizini təmin edəcək dayanacaqlar olmalıdır:\n“Hal-hazırda məsələ ilə bağlı müvafiq dövlət qurumları ilə danışıqlar aparılır”.\nBNA rəhbəri son zamanlar taksi fəaliyyətinin təşkili ilə bağlı müəyyən tədbirlərin həyata keçirildiyini bildirib. Onun deməsində görə, taksi fəaliyyəti göstərən 7215 hüquqi və fiziki şəxs barədə məlumat bazası hazırlanıb.\nBuna da bax: Sərnişindaşımaya ayrılan milyonlar\nVahid taksi tarifləri\n“Hazırda Bakıda 15-16 min taksi minik avtomobili fəaliyyət göstərir”, deyən BNA rəhbəri taksilərdə əsassız qiymət artımını önləmək məqsədi ilə tədbirlər görüldüyünü bildirib. Onun deməsinə görə, əlaqədar qurumlara vahid taksi tarifinin müəyyən edilməsi ilə bağlı təkliflər göndərilib.\nV.Kərimli Bakı şəhərində günün pik saatlarında yaranan nəqliyyat sıxlığının aradan qaldırılması ilə bağlı planlar hazırlandığını qeyd edib:\nBuna da bax: Taksi sürücülərinə xəbərdarlıq edildi\n“Tıxacların aradan qaldırılması məqsədilə dövlət qurumlarında iş vaxtının başlama saatlarının dəyişdirilməsi ilə əlaqədar təklif layihəsi hazırlanıb. Nazirlər Kabinetinə təqdim etmişik”


Adalet.az | Əbülfət MƏDƏTOĞLU: YAŞI DƏRD YAŞI OLAN SİMFONİYA Adalet.az | Əbülfət MƏDƏTOĞLU: YAŞI DƏRD YAŞI OLAN SİMFONİYA Adalet.az | Ədalət -\nƏbülfət MƏDƏTOĞLU: YAŞI DƏRD YAŞI OLAN SİMFONİYA\nXocalıya Nurəngiz Gün... başsağlığı\n8799 | 2019-02-26 12:14\nTarixin elə günü var ki, onu görməmək, duymamaq, onu bütünlüklə canından, qanından keçirməmək mümkün deyil. Belə günlər daha çox faciə və qələbəylə bağlı olur. Birində dərdin basqısı daha çox gəlir, birində sevincin həmləsi... Bax, bu mənada Sovet imperiyasından boyumuza biçilən iki gün var. O günlər qanla, göz yaşıyla, iztirablarla yazılıb və dərd sinfoniyasına çevrilib. Təqvimdə həmin günlər qapını döyməyə başlayanda, o sinfoniya bizi bütünlüklə bürüyür, biz onun aurasından çıxa bilmirik. Ona görə ki, biz ona bələnmişik, o da bizə hopub. Bir insan olaraq, bir Allah bəndəsi olaraq cismimizi nə qədər kənara çəkmək istəsək də, ruhumuz o dərd sinfoniyasının notu üzərindədi... Və elə köklənib ki, ritmlər ruha rahatlıq vermir... Biz dərd sinfoniyasını dinləyirik, yaşayırıq...\nTariximizin qanla boyumuza biçilən həmin iki günün birinin adı 20 Yanvar, digərinin adı Xocalıdı!.. Daha dəqiq ifadə etsəm, Xocalı qətliamıdı. 27 yaşı olan bu qətliamın detallarını xardalamaq, yandırılan evləri, süngüyə keçirilən bədənlərin, göylərə yüksələn fəryadların və bir də 27 ildi içimizə daman göz yaşlarının mənasını, ifadəsini yazmaq, təkrarlamaq istəmirəm. Ona görə yox ki, ağlamaqdan, sızıldamaqdan, qanlı dərd köynəyini sıxıb quruda bilməməkdən yorulmuşam. Xeyr! Ona görə ki, o dərd millidi... o qətliam Azərbaycan donludu, Azərbaycan biçimlidi. Və onun Azərbaycanın qanından, canından, varlığından elə Azərbaycan özü çıxaracaq və çıxarmalıdı da. Çünki həmin dərdimizin kifayət qədər sözlə ifadəsi var. Həmin ifadələrin hər birinin sonunda da Azərbaycanın haqqı, ədaləti və qələbəsi birmənalı şəkildə ifadə edilibdi...\nMən isə oxuduğum həmin o sözdən yoğrulmuş, sözə hopmuş Xocalı qətliamının ən möhtəşəm ifadəsini Nurəngiz Günün "Xocalı Sinfoniyası"nda tapmışam. Ona görə də özümün şahidi və iştirakçısı olduğum yurd nisgilimin, qaralan ocağımın, sovrulan külümün ağısının və şəhid doğmalarımın narahat ruhlarının nələr yaşadığını, nələr dediyini bir kənara qoyub o dərdi öz köynəyindən keçirən, öz qələmiylə öz ürəyinə yazan bir xanım yazarın sözünə sığınıram. Bu azərbaycanlı xanımın Azərbaycan dərdini, Xocalı qətliamının fonunda sinfoniyaya çevirmək qüdrətinə çevirmək qüdrətin heyrət və sevgimi gizlətmədən qoşulub sinfoniyanın sədalarına qayıdıram... Qayıdıram Bakıdan üzü Qarabağa... Qulaqlarımda səslənir:\nYoxsa dağ çəkdi sinənə,\ntarixi dilənçi -\nBəd qonşu? - dramatik\n"Yazıq erməni" ilə\nMəşhur qırmızı qospodin?" -\nO, Qospodi! nə nazik\n"Möhtəşəm" bir alay!!!\nBu misralar təkcə qəzəb deyil... təkcə içdəki yanğını ifadə etmək deyil. Bu misralar həm də gerçəyi birbaşa, ütüsüz, çəkinmədən, necə var elə - çılğaça şəkildə deməkdi, bəyan etməkdi. Bu, BMT qətnaməsi deyil!.. Bu, ATƏT bəyanatı deyil!.. Bu, həqiqəti öz adıyla hər kəsə söyləmək, pıçıldamaq hayqırmaqdı. Bu həm də Tanrının bildiyini Tanrının özünə xatırlatmaqdı. Yəni Nurəngiz Gün bir yazar olaraq Tanrıya səslənir:\nKömək ol! O təkdi!..\nO, o cür köməksiz, o cür\nGüc gəlib torpağa...\nLağımlar, yarğanlar incidib...\nO necə də sinirli, sehrli\nGəlmiş ki, laylasını üst\nMəncə övladının qətlini, süngüyə keçirildiyini görən ananın hansı durumda olduğunu təsvir etmək, göz önündə canlandırmaq üçün bu misraları bir kətan üzərinə işarələr kimi köçürmək kifayət edər. Onda həmin tablo yaranacaq, onda həmin rəsmi gərəcəyik və övladına yerin altında layla çalan ananın səsi yerin özünü o səs çatan hündürlüyə qaldıracaqdır!..\nBu məqamda da sakitləşməyən ananın yarasını ovutmaq, göz yaşına qoşulmaq, fəryadına içindəki sızıltıları qatmaq bir daxili ehtiyaca, bir vətəndaş borcuna və nəhayət, ən əsası isə bir İNSANlıq missiyasına çevrilir. Sən laqeyd qala bilmirsən və səni laqeyd qalmağa qoymayan amillərin içərisində sən Nurəngiz Günün də səsini eşidirsən. Nurəngiz xanım deyir:\nİlahi, təskin et!..\nSən onlara səma\nTorpağın altında dip-diri\nDiksinə bilər Onlar...\nAlt-üst etmə torpağı\nTələf olubdu Onlar!\nYerin üstündə canlı saydığımız, insan bildiyimiz, anketlərdə insan kimi göstərdiyimiz erməni qonşumuz qırmızı qospodinlərin 366-cı motoatıcı alayın əliylə, köməyilə, yardımıya, hətta yönəltməsiylə törətdikləri qətliamın fərqinə varmadan həyasızcasına öz "yazıqlığını" dünyaya sırımaqda, "yedirtməkdə" davam edir. İkili standartların ətəyini buraxmayanlar bu "köməksiz yazıqların" dünyaya fahişəliyi gətirənlərin "göz yaşına" dəsmal tutur. Amma həqiqətin ağzını tıxamaqla susdurmağı da unutmur. Lakin bu məqamda gerçəyin gücü qarşısında titrəyir və yavaş-yavaş geri çəkilməli olur. 27 ildir ki, biz Xocalı qətliamı önündə addım-addım da olsa geri çəkilmələri müşahidə edirik. Burda dövlət siyasətinin, milli mücadilənin fonunda bir Nurəngiz Gün fəryadı da öz içini görməkdədi. Axı o, üzünü hər kəsə, hətta cansız olanlara da tutub deyir; özü də qətiyyətlə, bir sinfoniyanın qətiyyəti kimi ən yüksək notda dilə gətirir bunu. Deyir ki:\nVə son nəqarət,\nEpiloq kimi O,\nElə hey hayqırsın:\nCavabdehsiz belində hərb əzdirən\nDüşünürəm ki, kimin cavabdeh olduğunu, kimin Tanrı və ədalət məhkəməsi önündə diz çökəcəyi bu hayqırtıdan bəllidir. Və o da bəllidir ki, Xocalı sinfoniyası kədərin məğlubiyyətidir... Göz yaşının bitib tükənəcəyinə yüklənmiş duyğuların misralanmış formasıdır.\nVə nəhayət, Xocalı qətliamı günü "Xocalı sinfoniyası" şəhidlərimizə Nurəngiz Günün ağısı, laylası və bir də bu kədərin məğlub olacağına ucaltdığı abidədir.


Azərbaycanda koronavirusla mübarizədə dövlət idarəetmə aparatının böhranlı vəziyyətlərə yüksək hazırlıqlı olması həlledici rol oynayır\nAzərbaycan dövlətinin sosial-iqtisadi siyasətinin prioritetləri pandemiya dövründə də dəyişməyib. Vətəndaşların mənafeyi, sosial rifahı, sağlamlığı dövlət siyasətinin mərkəzində dayanır. Azərbaycanda koronavirusla mübarizədə dövlət idarəetmə aparatının böhranlı vəziyyətlərə yüksək hazırlıqlı olması həlledici rol oynayır.\nBunu açıqlamasında Milli Məclisin deputatı Soltan Məmmədov deyib.\nO, qeyd edib ki, əslində dövlətin sosial-iqtisadi siyasətinin fəlsəfəsi, ideoloji məğzi məhz bu cür mürəkkəb vəziyyətlərdə daha aydın şəkildə görünür.\nDeputat hesab edir ki, təxminən 3 milyard manatdan çox vəsaiti əhatə edən sosial və iqtisadi paketin təqdim olunması olduqca mühüm əhəmiyyətə malikdir:\n“İşsiz şəxslər üçün nəzərdə tutulmuş 190 manat məbləğində birdəfəlik ödəmənin əhatə dairəsinin genişləndirilməsi barədə Prezidentin göstərişi də əhalinin sosial baxımdan həssas təbəqəsinin rifahını qorumaq üçün dövlətin öz imkanlarını səfərbər etdiyini göstərir.\nBu göstərişə uyğun olaraq, 600 min insan bu yardımdan faydalanacaq. Bu, kifayət qədər ciddi rəqəmdir. Hesab edirəm ki, Azərbaycan dövləti COVİD-19 pandemiyasının yaratdığı çətin iqtisadi və sosial şərtlərdə belə öz vətəndaşının yanında olduğunu, onun qayğıları ilə yaşadığını nümayiş etdirdi. Cənab Prezident aprelin 17-də Əmək və Əhalinin Sosial Müdafiəsi naziri Sahil Babayev və İqtisadiyyat naziri Mikayıl Cabbarovun iştirakı ilə videobağlantı formatında keçirilən iclasdakı nitqində vurğuladı ki, pandemiya dövründə əsas prioritetlər insanların sağlamlığı, onların sosial müdafiəsi və vəziyyətə uyğun şəkildə iqtisadi fəallığın artmasıdır. Əslində, bu iki tezis Azərbaycan dövlətinin yaranmış mürəkkəb vəziyyətdən çıxış strategiyasını ifadə edir”.\nDeputat qeyd edib ki, dövlət həm vətəndaşlarının rifah və təhlükəsizliyini, həm də ölkənin iqtisadi, daha geniş mənada baxanda isə milli təhlükəsizliyini təmin edə bilib.\nS.Məmmədovun fikrincə, burda dövlət başçısının məsələyə kifayət qədər rasional və praqmatik yanaşması, eyni zamanda, Azərbaycanda koronavirusla mübarizədə dövlət idarəetmə aparatının böhranlı vəziyyətlərə yüksək hazırlıqlı olması həlledici rol oynayıb:\n“Əsas amillərdən biri də, heç şübhəsiz ki, ölkədə ciddi iqtisadi, sosial və ideoloji əsaslara dayanan sabitlik, cəmiyyətlə dövlət arasında qarşılıqlı etimada əsaslanan milli həmrəylikdir. Mənim fikrimcə, bu etimad və həmrəylik Azərbaycanın müstəqillik tarixinin ən böyük nailiyyətlərindən biridir. Çünki bu, istənilən çətin vəziyyətdən çıxış yolu tapmaq imkanı yaradır”.\n23 Aprel 2020 13:56 756\n29 Sentyabr 2020 19:45 133\n29 Sentyabr 2020 19:44 161\n29 Sentyabr 2020 19:42 154\n29 Sentyabr 2020 19:41 147\n29 Sentyabr 2020 19:40 147\n29 Sentyabr 2020 19:38 140\n29 Sentyabr 2020 19:34 140\n29 Sentyabr 2020 19:30 154\n29 Sentyabr 2020 18:59 140\n29 Sentyabr 2020 18:55 140\n29 Sentyabr 2020 18:50 140\n29 Sentyabr 2020 18:43 140


Röyanın keçmiş əri:\nRöyanın keçmiş əri: "Atam məni çağırıb dedi ki..."\n12 Yanvar 09:45\nÇudo Peçka və ÇP Aqro MMC-lərinin təsisçisi Çingiz Cəlilovun qardaşı Pərviz Cəlilov, oğlanları - Anar, Teymur və Asim prokurorluqda ifadə veriblər.\nTeleqraf.com həmin ifadələri əldə edib.\nÇingiz Cəlilovun cinayət işi üzrə ifadə verən Anar Cəlilov heç bir yerdə işləmədiyini bildirib.\nOnun sözlərinə görə, Çudo Peçka MMC əsasən un məmulatlarının istehsalı və satışı ilə məşğul olub: "2012-ci ildə atam məni yanına çağırıb dedi ki, "Çudo Peçka"nın fəaliyyəti ilə bağlı "Bank Standard"dan mənim adıma 4 milyon 225 min manat kredit götürmək istəyir. Mən də atamla razılaşdım, bundan sonra həmin bankın "MUM" Univermağının yanındakı baş ofisinə getdim. Orada mənə təqdim olunan sənədləri imzaladım.\nLakin həmin sənədlərdə nə yazıldığı bilmirdim. Səhv etmirəmsə, adıma götürülən kreditin rəsmiləşdirilməsi üçün tərtib olunan sənədlər idi. Həmin sənədlərin arasında 4 milyon 225 min manatlıq kredit müqaviləsi də var idi. Sənədlərə imza atdım. Amma kredit üzrə vəsaiti mən götürmədim".\nÇingiz Cəlilovun digər oğulları - Teymur və Asim, həmçinin qardaşı Pərviz də Anar Cəlilovun verdiyi ifadələrə uyğun danışıblar. Onlar adlarına kredit götürülməsi təklifinin Çingiz Cəlilovdan gəldiyini deyiblər.


"Xoşqədəm, hamı verilişinin reytinqi üçün nələr etdiyinin fərqindədir”\n25 Aprel 2019 17:12 (UTC+04:00)\nXəbər verdiyimiz kimi, müğənni Sevda Yahyayevanın ögey atası olduğunu iddia edən şəxs verilişlərin birində qonaq olub. SİA-nın məlumatına görə, həmin kəsin "Sevda anasını evində qulluqçu kimi saxlayır" sözləri böyük müzakirələrə səbəb olub.\nİfaçının prodüseri Pərviz Əsgərov həmin kişinin açıqlamalarının yalan olduğunu deyib: “Sevda kiçik yaşlarında olarkən atası vəfat edib. Mən heç vaxt bu kişini Sevdagildə görməmişəm. Ola bilsin ki, həmin şəxs ifaçının atalığıdır. Amma mən illərdir Sevdanın anası ilə birgə qaldığının şahidiyəm. O ki, qaldı Sevda anasını özünə qulluğçu kimi gətirməyinə, o kişinin danışdıqları yaşına görə uyğun deyil. Sevdanı tanıyanlar çox yaxşı bilir ki, o, anasını necə sevir və dəyər verir. Sözügedən sənətçiylə hər gün ünsiyyətdə olan biri kimi əminliklə deyə bilərəm ki, Sevda özünü yalnız ailə üzvlərinə həsr edən xanımdır. Mən və həyat yoldaşım dəfələrlə Yahyayevaya Amerikaya gəlməyi təklif etmişik. Lakin müğənni anasını müalicə etdirdiyinə görə xarici ölkəyə gəlməkdən imtina edib. Əgər Sevda anasını evdə qulluqçu kimi saxlasaydı Amerikaya düşünmədən səfər edərdi”.\nProdüser telejurnalist Xoşqədəm Hidayətqızı haqda da danışaraq onu qınayıb: “Xoşqədəm Hidayətqızı o kişini efirə çıxarmaqla düzgün hərəkət etmədi. Çünki Xoşqədəm jurnalistdir. O, Sevda Yahyayevadan məsələ ilə bağlı mövqeyini öyrənməli idi. Yoxsa, verilişinin reytinqi üçün bir kişini efirə çıxarıb ki, bu Sevdanın atasıdır. Guya sən bilmirdin ki, sənətçinin atası rəhmətə gedib? Hamı artıq sənin proqramının reytinq xətrinə nələr etdiyinin fərqindədir”.\nQeyd edək ki, Sevda Yahyayevanın ögey atası olduğunu iddia edən şəxs verilişlərin birində bu sözləri demişdi: "Mən Sevda Yəhyayevanın ögey atasıyam. Onun anası ilə 60 yaşımda qeyri-rəsmi nikahda olmuşam. Mən Sevdanı və anasını tanıyanda çox imkansız idilər. Evlərini təmir etdirdim.\nSevdanı 15 həftə hər gün “Yeni ulduz” verilişinə aparıb, gətirmişəm. Hamımız bir evdə yaşayırdıq. Sonra Sevda anasını öz yanına xidmətçi kimi apardı. Yahyayeva deyirdi ki, evdə iş görə bilmir, anası kömək et


Azərbaycan Milli Elmlər Akademiyası hər zaman ölkəmizdə elmi bazanın formalaşması, qorunub saxlanılması və daha da inkişafı işinə sanballı töhfələr verib. Bu önəmli missiyanın icra olunmasında AMEA-nın Mərkəzi Elmi Kitabxanasının da (MEK) xüsusi yeri var.\nAzərbaycan elminə innovativ xidmət istiqamətində görülən işlərin davamı olaraq, MEK-də aparılan islahatların əsas tərkib hissələrindən biri də Akademik fondların yaradılmasıdır. Akademik fondların təşkili elmi biliklərin əldə edilməsinə, tətbiqinə və təbliğinə yönəlmiş bir prosesdir. Akademik fondlara AMEA-nın Rəyasət Heyətində, elmi müəssisə və təşkilatlarında çalışan və ya çalışmış, eyni zamanda ölkəmizin digər elmi qurumlarında müxtəlif sahələri təmsil edən akademiklərin MEK-ə hədiyyə etdiyi sənədlər, nəşrlər (ənənəvi çap və elektron) və s. kolleksiyalar daxildir. Hazırda kitabxanada bu qəbildən Yevgeni Bertels, Boris Zaxoder, Yevgeni Paxomov, Mikayıl Useynov, Mirzə İbrahimov, Mahmud Kərimov və Akif Əlizadənin şəxsi kitab kolleksiyaları saxlanılır.\nBununla yanaşı, alimlərin cəmiyyətimizdəki əvəzolunmaz roluna, onların elmi yaradıcılığının işıqlandırılmasına, elmi irsinin insanlarımıza çatdırılmasına önəm verən MEK-də Azərbaycan elminə böyük töhfələr vermiş akademiklərimizin fotoşəkillərindən ibarət qalereya yaradılıb. Foto qalereyanın yaradılmasının əsas məqsədi həm yerli, həm də əcnəbi istifadəçilərin Azərbaycanın elm adamlarını yaxından tanımasına şərait yaratmaqdır.\nFoto qalereyada AMEA-nın prezidenti, akademik Ramiz Mehdiyevlə yanaşı, akademiklər Mir Əsədulla Mirqasımov, Musa Əliyev, Yusif Məmmədəliyev, Zahid Xəlilov, Rüstəm İsmayılov, Həsən Abdullayev, Eldar Salayev, Fərəməz Maqsudov, Mahmud Kərimov, Akif Əlizadə, AMEA-nın təsisçiləri olmuş Sadıq Dadaşov, Ələşrəf Əlizadə, Şamil Əzizbəyov, Üzeyir Hacıbəyov, Heydər Hüseynov, Mirzə İbrahimov, Aleksandr Qrossheym, Mirəli Qaşqay, İvan Şirokoqorov, Mustafa Topçubaşov, Mikayıl Useynov, Səməd Vəkilov, İosif Yesman, bundan əlavə, AMEA-nın vitse-prezidentləri, akademik dərəcəsi almış AMEA-nın digər müxbir üzvləri və fəxri üzvlərinin şəkilləri yer alıb. Akademik qadınlarımız arasında Validə Tutayuq (biologiya), Zərifə Əliyeva (tibb), İzzət Orucova (geologiya), Həbibə Qasımova (tibb), Rəfiqə Əliyeva (kimya), Siddiqə Məmmədova (biologiya), Nərgiz Paşayeva (filologiya), Adilə Namazova (tibb), Nailə Vəlixanlı (tarix), İradə Hüseynova (mikrobiologiya) və başqalarının da şəkilləri nümayiş olunur.\nQeyd edək ki, akademiklərin fotoşəkilləri kitabxananın 2-ci mərtəbəsində, Akademiklər zalının qarşısında nümayiş etdirilir.


Azərbaycan kubokunda ilk yarımfinalçı bəlli oldu – Günün Səsi\nAzərbaycan kubokunda ilk yarımfinalçı bəlli oldu- VİDEO\n0\t14 Dekabr 2017 16:06\nBu gün Azərbaycan kubokunda 1/4 final mərhələsinin cavab görüşlərinə start verilib.\nGnunsesi.info xəbər verir ki, ilk oyun günündə iki matç oynanılır.\nCavab qarşılaşmalarına Gəncədə start verilib. Premyer Liqanın autsayderləri “Kəpəz”lə “Keşlə” yarımfinala vəsiqə uğrunda mübarizə aparıb. Paytaxt təmsilçisi evdə qazandığı 2:0 hesablı qələbədən sonra bir addımlığında olduğu vəsiqəni əldən verməməyə çalışıb. Amma “Kəpəz” futbolçuları bunu bacarmayıb. Oyun “Keşlə”nin qələbəsi ilə başa çatıb.\nQollar: Şəhriyar Rəhimov, 49, Kamran Abdullazadə, 79 – Mirsahib Abbasov, 33, 84, Pərdis Fərcad-Azad, 81\nİlk oyun gününə Bakıda yekun vurulacaq. 1/4 finalın ən çox maraq kəsb edən cütündə “Neftçi” “Zirə”ni qəbul edəcək. İndiyədək heç vaxt evdə bu rəqibi məğlub edə bilməyən “ağ-qaralar” minimal hesablı məğlubiyyətin əvəzini çıxmağa çalışacaq. Tərlan Əhmədovun yetirmələri çətinə düşən avrokubok şansını kubok vasitəsilə gerçəkləşdirmək üçün mütləq qalib gəlməlidir. “Zirə” isə tarixinin ilk tituluna iddialı olduğunu səfərdə də isbat etməlidir.


Qubada qazdan istifadə edəcək abonentlərin sayı 27 252 nəfərə çatacaq - VİDEO - Finans.az\n31 Oktyabr, 2019 10:49\n“Azəriqaz” İstehsalat Birliyi bölgələrdə bu günədək qaz almayan yaşayış məntəqələrinin qazlaşdırılması, istehlakçıların qaz təchizatının yaxşılaşdırılması, qaz kəmərlərinin və avadanlıqlarının yenidənqurulması istiqamətində işləri davam etdirir.\n"Finans.az" xəbər verir ki, "Azəriqaz" İB-nin Xaçmaz Regional Qaz İstismarı İdarəsinin rəisi Əlibaba Əliyev bu il Quba rayonunun 12 yaşayış məntəqəsində qazlaşdırma işlərinin aparıldığını deyib.\nOnun sözlərinə görə, qazlaşdırma işlərinə mart, aprel və may aylarından başlanılıb: “Artıq 8 yaşayış məntəqəsində qazlaşdırma işləri yekunlaşıb, digər məntəqələrdə son tamamlama işləri aparılır”.\nRayon mərkəzindən 46 km məsafədə, dağlıq ərazidə yerləşən Qonaqkənd qəsəbəsi və Quba şəhərinə bitişik Dəvədabanı yaşayış massivi qazlaşdırma aparılan ərazilərdəndir. Qonaqkənd qəsəbəsində işlər yekunlaşıb, Dəvədabanı yaşayış massivində son tamamlama işləri aparılır. Artıq bu ilin sonunadək qazlaşdırılma işləri yekunlaşacaq. Qonaqkənd qəsəbəsində 304 abonent, Dəvədabanı yaşayış massivində 705 abonent qazla təmin ediləcək.


Aprelin 29-da "İçərişəhər" DTMQİ-nin əməkdaşları və Dünya İrs Şəhərləri Təşkilatına (OWHC) üzv olan ölkələrin nümayəndələrinin iştirakı ilə “Qlobal turizm böhranı və davamlı turizmin yenidən qurulması” mövzusunda onlayn görüş keçirilmişdir. Görüşün təşəbbüskarı və moderatoru "İçərişəhər" DTMQİ nəzdində Elmi-Mədəni Mərkəzin Turizm şöbəsinin müdiri Gülarə Abdullayeva olmuşdur. Təşkilata üzv ölkələrin (Azərbaycan, Latviya, Slovakiya, Çexiya, Rusiya, Polşa, Yunanıstan) nümayəndələri turizm sektorunda qarşılaşdıqları problemlər və onların həlli istiqamətindəki fikirlərini müzakirə etdilər. Görüşdə həmçinin iştirakçılara İçərişəhərdə turizmin inkişafı üçün görülən işlər barədə Elmi-Mədəni Mərkəzin Turizm şöbəsinin bələdçisi Səidə Rəşidli tərəfindən təqdimat nümayiş edildi.\nQeyd edək ki, "İçərişəhər" DTMQİ 2016-cı ildən OWHC-nin üzvüdür. İdarə son illər ərzində OWHC ilə səmərəli əməkdaşlıq etmişdir. Bu əməkdaşlığın bir nümunəsi olaraq İçərişəhər 23-24 oktyabr 2018-ci il tarixlərində təşkilatın İdarə Heyətinin 46-cı iclasına ev sahibliyi etmişdir.\nKüçələr Fokusda - Beynəlxalq fotoqrafiya müsabiqəsi


“Qaradağ rayonunun sosial-iqtisadi inkişafı: real vəziyyət və perspektivlər” - sherg.az\n2018-04-20 20:40:47 | 1417 dəfə oxunub\n“Qaradağ rayonunun sosial-iqtisadi inkişafı: real vəziyyət və perspektivlər”\nMüasir və demokratik Azərbaycanın memarı, Ulu öndər Heydər Əliyevin 1993-cü ildə xalqın təkidli tələbi ilə hakimiyyətə qayıdışı ölkəmizdə siyasi sabitliklə yanaşı, iqtisadi tərəqqinin də əsasını qoydu. Ümummilli liderin ölkəmizin çiçəklənməsinə dair apardığı siyasət müstəqil və qüdrətli Azərbaycanın yaranmasına impuls verdi. Mərhum H.Əliyevin mütərəqqi, uzaqgörən siyasətini hazırkı dövlət başçısı İlham Əliyev uğur və ləyaqətlə davam etdirir. Heç kimə sirr deyil ki, ölkə başçısı respublikamızın beynəlxalq aləmdə reputasiya qazanması, eləcə də vətəndaşlarımızın sosial rifah halının yüksəldilməsi yönündə proqressiv işlər görür. Məhz uğurla aparılan abadlıq-quruculuq işlərinin nəticəsidir ki, bu gün Odlar Yurdunun hər bir guşəsi şəfəq saçır. Həm də bu işlər paytaxt Bakı ilə məhdudlaşmır, regionlarımızı da əhatə edir.\nReallaşdırılan proqramlar Qaradağda göz oxşayan mənzərə yaradıb\nQeyd etməyi özümə borc bilirəm ki, İ.Əliyevin rəhbərliyi ilə reallaşdırılan proqramların müvəffəqqiyyətlə icrası paytaxtımızda və onun rayonlarında göz oxşayan mənzərə yaradıb. Hər zaman sənaye potensialı ilə ön sıralarda yer alan Bakının Qaradağ rayonu da bu inkişafa öz töhfəsini verib, verir və verəcək də.\nPerspektivli mədən-sənaye rayonu...\nVurğulamaq yerinə düşər ki, Qaradağ rayonu inzibati ərazi vahidi kimi Puta-Şubanı mədəninin kəşfi ilə əlaqədar yaradılıb. 1923-cü il mayın 7-də Puta qəsəbəsindəki klubda ilk partiya konfransı keçirilib və rayonun əsası qoyulub.\nRayon 1937-ci ilədək Mikoyan, 1956-cı ilədək Molotov, 1956-63-cü illərdə Qaradağ , 1963-66-cı illərdə Əzizbəyov , 1966-cı ildən isə yenidən Qaradağ rayonu adlandırılıb. Rayonun adı Zaqafqaziyada ilk dəmiryol stansiyalarından olan Qaradağ stansiyasının adı ilə bağlıdır. Hazırda Qaradağ rayonunun inzibati ərazi vahidliyinə 11 qəsəbə daxildir.\nQaradağ rayonu paytaxtın cənub-şərqində, Xəzər dənizi sahili boyunca yüz kilometrədək sahədə uzanır. Neft-qaz, əhəng daşı və gil yataqlarının mövcudluğu ötən əsrin 20-30-cu illərindən Qaradağı perspektivli mədən-sənaye rayonuna çevirib.\nAzərbaycanın uğurlu sosial-iqtisadi inkişaf modelinin təzahürləri Qaradağ rayonunun timsalında da aydın müşahidə olunur.\nUlu öndərin uğurlu neft strategiyasının reallaşmasında bu rayon müstəsna xidmət göstərib.\nMühüm tarixi və iqtisadi özəllikləri...\nFikirlərimizin təsdiqi kimi ümummilli liderin 1999-cu il iyunun 30-da Qaradağ rayonunun Lökbatan qəsəbəsində bu rayon haqqında səsləndirdiyi fikirləri sitat gətirə bilərik:\n"Qaradağ mövcud sənaye potensialı, ölkənin neft-qaz sektorunda və yeni nəqliyyat infrastrukturunda aparıcı rolu ilə təkcə paytaxtın deyil, bütövlükdə Azərbaycanın iqtisadi həyatında xüsusi rola malikdir”.\nŞübhəsiz ki, Qaradağı digər rayonlardan fərqləndirən onun nəhəng iqtisadi potensialının olmasıdır. Bu rayonda 30-dək sənaye müəssisəsi, o cümlədən Heydər Əliyev adına Bakı Dərin Özüllər Zavodu, Qaz Emalı Zavodu, Ə.Əmirov və N.Nərimanov adına neft-qaz çıxarma idarələri, "Holcim” və "Norm” sement zavodları, Metal Konstruksiyalar Zavodu, Bakı Gəmiqayırma Zavodu və s. burada yerləşir. Yaşı bir əsrdən də az olan Qaradağ eyni zamanda mühüm tarixi özəlliklərə malikdir.\nRayonun yüksəliş yolu\nQaradağ rayonu sürətli və geniş quruculuq yolundadır. Bunu son illərin sosial-iqtisadi inkişaf göstəriciləri, statistik rəqəmlər də təsdiqləyir.\n"2013-2018-ci illərdə Bakı şəhərinin və onun qəsəbələrinin sosial-iqtisadi inkişafına dair Dövlət Proqramı” rayonda uğurla həyata keçirilməkdədir. Qaradağın bugünkü yüksəliş yoluna çıxmasının təməlində hər şeydən əvvəl iqtisadi sahədə qazanılan nailiyyətlər, artan maddi imkanlar dayanır. Dövlət köməyindən, məqsədli investisiyalardan, özəl təşəbbüslərdən də bacarıqla istifadə olunur.\nQaradağ rayonunun sosial-iqtisadi həyatında 2017-ci ilin son ayları ərzində görülən işlərin yekunu olaraq böyük nəticələr əldə olunub.\nSənaye sahəsində 2017-ci ilin yanvar-sentyabr aylarında 685 mln. 503 min manatlıq və ya əvvəlki ilin müvafiq dövrü ilə müqayisədə 35,3 faiz çox sənaye məhsulu istehsal edilib və xidmətlər göstərilib. Sənaye məhsulunun ümumi həcmində qeyri-dövlət sektorunun xüsusi çəkisi 42,2 faiz təşkil edib.\nİstehlak bazarı inkişaf edir\n2017-ci ilin yanvar-sentyabr aylarında nəqliyyat sektorunda fəaliyyət göstərən müəssisələr tərəfindən 56 mln. 227 min manat, rabitə müəssisələri tərəfindən isə 2 mln. 802 min manat həcmində xidmət göstərilib.\nHesabat dövründə istehlak bazarı dinamik inkişaf etməkdə davam edib və pərakəndə ticarət şəbəkəsindən rayon əhalisinə 1 milyard 202 mln 125 min manatlıq istehlak malları satılıb. Bu da əvvəlki ilin müvafiq dövrünə nisbətən 61,4 faiz artım deməkdir.\nİlham Əliyevin Qaradağ rayonuna səfərləri...\nÖtən ay Qaradağ Rayon İcra Hakimiyyətinin 2017-ci ildə rayonun sosial-iqtisadi inkişafının yekunlarına həsr olunan hesabat yığıncağında İcra hakimiyyətinin başçısı cənab Süleyman Mikayılov bildirib ki, qazanılan hər bir uğura dövlət başçısının göstərdiyi böyük diqqət və qayğı sayəsində müyəssər olunub: "Məhz ölkə Prezidentinin birbaşa təşəbbüsü və himayəsi sayəsində son illər Qaradağ rayonunda bir çox mühüm obyektlərin inşası uğurla başa çatdırılıb.\nBu səfərlər çərçivəsində Prezident cənab İlham Əliyev Heydər Əliyev adına yarımdalma qazma qurğusunun açılış mərasimində, Gəmiqayırma zavodunda "Şahdəniz-2” layihəsi çərçivəsində inşa edilən "Xankəndi” sualtı tikinti gəmisinin təqdimat mərasimində və Bakı Beynəlxalq Dəniz Ticarət Limanında keçirilmiş Bakı-Tbilisi-Qars dəmir yolunun təntənəli açılış mərasimində iştirak edib. Prezident cənab İlham Əliyevin Qaradağ rayonuna səfərləri hesabat dövrünün ən mühüm və yaddaqalan hadisələrindən olub”.\nQaçqın və məcburi köçkünlərin həyat şəraiti yaxşılaşdırılıb\nBundan başqa S.Mikayılov diqqətə çatdırıb ki, qaçqın və məcburi köçkünlərin həyat şəraitinin yaxşılaşdırılması üçün bir sıra işlər görülüb: "Bu kateqoriyadan olan soydaşlarımız hər zaman diqqət və qayğı ilə əhatə olunurlar. Bütün əlamətdar günlərdə icra hakimiyyəti qaçqın və məcburi köçkün ailələrinə yardımlar göstərir.\nBu istiqamətdə atılan mühüm addımlardan biri də martın 9-da birinci vitse-prezident Mehriban xanım Əliyevanın sədrliyi ilə Bakı və Sumqayıt şəhərlərinin yataqxanalarında müvəqqəti məskunlaşmış qaçqın və məcburi köçkün ailələrinin ötən il təməli qoyulmuş 1026 mənzilli yeni yaşayış kompleksinə köçürülməsinə həsr edilən müşavirənin keçirilməsidir”.\nRayonda tikinti-quruculuq işləri və sosial layihələrin icrası...\nEyni zamanda vurğulanmalıdır ki, S.Mikayılovun başçılığı ilə rayonda tikinti-quruculuq işləri, sosial layihələrin icrası çərçivəsində genişmiqyaslı işlər görülüb. Rayon İcra Hakimiyyətinin daxili imkanları hesabına yeni parklar salınıb, rayonun bütün qəsəbə və digər yaşayış məntəqələrini də əhatə edən abadlıq və yaşıllaşdırma işləri, Bakı-Astara avtomobil yolunun Lökbatan dairəsindən başlayaraq, Ələt qəsəbəsi də daxil olmaqla 60 km məsafəni də əhatə edib. Burda 1000 ədəd zeytun, 10000 yaxın şam və sərv ağacları, eyni zamanda ərazidə əlavə dekorativ kollar əkilib. Lökbatan qəsəbəsi ərazisində hərbi şəhərciyin qarşısında yolüstü piyada keçidi istifadəyə verilib. Sahil, Sanqaçal, Qobustan, Ələt qəsəbələrində binaların fasadları rənglənib, 8000 kv.metrdən çox dam örtüyü vurulub, qəsəbələrdə hasarlar çəkilib, 10 000 kv.metrdən çox hörgü işləri aparılıb. Bakı-Salyan avtomobil yolunun kənarlarına səki daşları düzülüb.\nYeni abad məhəllələr salınır\nƏlət qəsəbəsində yeni sosial obyektlər tikilir, köhnə binalar əsaslı şəkildə bərpa olunur, yenidənqurma zamanı ümumi görünüşə xələl gətirən tikililər və qəza vəziyyətində olan binalar sökülərək, planlı şəkildə müasir tələblər səviyyəsində inşa edilir. Qəsəbədə yaşayış evlərinin dam örtüyü və fasad hissəsində yenidənqurma və əsaslı təmir işləri aparılır. Yeni abad məhəllələr salınır, Ələt qəsəbəsində aparılan tikinti işləri, Dəmir yolu stansiyasını da əhatə edir.\nSənaye rayonu olan Qaradağda ümumilikdə 500 km olan uzunluğunda neft kəmərləri, qaz-su xətləri yenidən rənglənib, xətlər ətrafında abadlıq-yaşıllaşdırma tədbirləri görülüb. Avtomobil yollarının hərəkət hissələrində hərəkətverici xətlər də yenilənib. Rayon üzrə aparılan tikinti, quruculuq, abadlıq işlərinə 50-dən çox texnika, maşın və mexanizm cəlb edilib. Görülən işlər zamanı yerli sakinlərin məşğulluğunu təmin etmək üçün briqadalar da yaradılıb.\nQaz, su, işıq, kanalizasiya problemləri aradan qaldırılır\nDövlət proqramlarının uğurlu icrası nəticəsində rayonda mövcud qaz, su, işıq, kanalizasiya problemlərinin aradan qaldırılması istiqamətində də çox böyük işlər görülüb. Rayonun elektrik enerjisi ilə təchizatının yaxşılaşdırılması üçün yeni kompleks transformator məntəqəsi quraşdırılıb, transformatorlar daha güclüsü ilə əvəz olunub, yeni yüksək gərginlikli kabel xətləri çəkilib, aşağı gərginlikli hava xətləri, aşağı gərginlikli kabel xətləri çəkilib və təmir olunub. Qaz təchizatının yaxşılaşdırılması, qaz təsərrüfatının təhlükəsiz istismarının təmin edilməsi məqsədilə müxtəlif diametrli 168 min poqonmetr mövcud qaz xətti yenisi ilə əvəz olunub. Belə ki, çəkilmiş qaz kəmərləri 439844 metr, quraşdırılmış qaz ilə təmin olunmuş abonentlərin sayı 13218 nəfər, quraşdırılmış qaztənzimləyici 210 ədəd, quraşdırılmış siyirmələr 231 ədəd olub.\nAztəminatlı ailələrə vaxtaşırı yardımlar edilir\nQaradağ rayonunda aztəminatlı ailələrdən olan məktəbli uşaqlara vaxtaşırı yardımlar edilir. Heydər Əliyev Fondunun təşəbbüsü ilə yeni tədris ili ərəfəsində rayondakı imkansız, maddi durumu ağır olan ailələrin orta məktəblərdə təhsil alan şagirdləri yeni məktəbli formaları və məktəb ləvazimatları ilə təmin olunublar.\nEləcə də icra hakimiyyətinin rəhbərliyi rayonun əlil və ahıl sakinlərinə daima diqqət və qayğı göstərir. Ənənəvi olaraq hər il icra hakimiyyətində əlil və ahıl sakinlərlə görüşlər keçirir və rayonda yaşayan əlil vətəndaşlara ərzaq yardımı paylanılır.\nBütün tarixi günlər yad olunur\nHəmçinin rayon icra hakimiyyətində və bu rayonda fəaliyyət göstərən orta məktəblərdə, eləcə də digər müəssisələrdə bütün tarixi günlər - 20 yanvar, Xocalı faciəsi, 31 Mart soyqırımı, Aprel hadisələri ilə bağlı maarifləndirici və vətənpərvər ruhda tədbirlər təşkil olunur. Şagirdlər və sıravi vətəndaşlar maarifləndirilir. Bundan başqa, rayonda bütün bayramlar məxsusi qeyd olunur və bayramöncəsi aztəminatlı ailələrə ərzaq yardımları verilir.\nTəsadüfi deyil ki, "Azərbaycan 2020: gələcəyə baxış” İnkişaf Konsepsiyasının uğurla reallaşmasında Qaradağ rayonu da mühüm xidmətə malikdir. Qaradağ rayonunda Neft-Qaz və Neft-Kimya Kompleksinin yaradılması qlobal layihədir. Bu layihə 2020-ci ildə neft emalı zavodunun tikintisi ilə sona çatacaq.\nGənclərə böyük diqqət\nQaradağ rayonunda gənclərin sağlam və vətənpərvər ruhda tərbiyəsi üçün böyük işlər görülür.\nBütün bu işlərin mərkəzində Qaradağ Rayon İcra Hakimiyyətinin respublikanın mərkəzi qurumları və yerli kollektivlərlə əlbir, səmərəli, təşəbbüskar fəaliyyəti dayanır. Yaşayış yerlərində, ayrı-ayrı kollektivlərdə RİH-in keçirdiyi görüş və qəbullarda adamların qaldırdığı məsələlər diqqətlə öyrənilir. Bir sıra problemlər yerindəcə həll edilir, vaxt tələb edən məsələlər nəzarətə götürülür. Bütün bunlar rayon sakinlərinin dövlət qurumlarına inam və etimadını yüksəldir, mənəvi-siyasi mühiti sağlamlaşdırır.\nYollar yenidən qurulur və yol qovşaqları yaradılır\nBir vaxtlar Bakının mərkəzinə gəlib-gedən yolların bərbadlığı, ictimai nəqliyyatın pis işləməsi Qaradağ rayonunu paytaxtın ucqar, uzaq bir ərazisi kimi tanıdırdı. Mərkəzə gələn magistral yolların yenidən qurulması, yeni yol qovşaqları yaradılması, daxili yolların abadlaşdırılması Qaradağla bağlı zaman və məkan anlayışlarını ciddi surətdə dəyişdirib. İndi Qaradağ rayonu abadlıq və ümumi görünüş baxımından paytaxt standartlarına yaxınlaşdığı kimi, yollardakı sürət və rahatlıq da nisbi uzaqlığı aradan qaldırıb”.\nYazı Qaradağ Rayon İcra Hakimiyyəti və Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun keçirdiyi müsabiqəyə təqdim etmək üçündür.\n16:04 "Bütün xəstəxanalarda qeydiyyatı elektron qaydada etməyi düşünürük"


Ana səhifə » Dünya » Nüvə müharibəsi təhlükəsi bu gün nə dərəcədə realdır?\nBu yaxınlarda Şimali Koreya hökuməti tərəfindən ölkə ərazisindəki nüvə obyektlərinin bağlanması barədə qəbul edilən qərar və bu obyektlərlə bağlı siyahının çin Xalq Respublikası rəsmilərinə təqdim edilməsi beynəlxalq ictimaiyyət tərəfindən müsbət qarşılanıb. Artıq bu müsbət addımın müqabilində ABŞ hökuməti vaxtilə Şimali Koreyaya qarşı tətbiq edilmiş iqtisadi sanksiyaların ləğvi və bu ölkənin adının beynəlxalq terrorçuluğu dəstəkləyən dövlətlərin styahısından çıxarılması barədə bəyanat verib.\nQeyd edək ki, bu məsələnin dinc yolla öz həllini tapması son bir neçə il ərzində altı dövlətin nümayəndələrinin iştirakı ilə (ABŞ, Rusiya, çin, Yaponiya, Cənubi və Şimali Koreya) aparılan danışıqların uğurla başa çatması nəticəsində mümkün olub. Beləliklə, Liviyadan sonra Şimali Koreya vaxtilə Qərbin "qara siyahısına" düşmüş ikinci ölkədir ki, beynəlxalq aləmin təzyiqləri altında nüvə proqramından əl çəkməyə məcbur edilib. Xatırladaq ki, dörd il öncə Liviya da analoji addımlar ataraq özünün nüvə ambisiyaları və terrorçuluğu dəstəkləməkdən əl çəkməklə beynəlxalq aləmin ciddi sanksiyalarından qurtula bilmişdi. Bu proseslərin təhlili onu göstərir ki, beynəlxalq aləmin ciddi birgə səyi nəticəsində nüvə silahı və ya texnologiyasının dünya üçün xüsusi təhlükə doğuran qeyri-demokratik rejimli dövlətlərin əlinə keçməsinin qarşısını dinc diplomatik yolla almaq mümkündür. Düzdür, Şimali Koreyada hələ ki, totalitar kommunist diktaturası hökm sürməkdədir. Lakin ən vacib məqam ondadır ki, bu müdhiş rejim nüvə ambisiyalarından mərhum olmaqla, artıq ətraf region, bütövlükdə beynəlxalq aləm üçün əvvəlkitək ciddi təhlükə mənbəyi olmayacaq. Onu da qeyd edək ki, keçmiş SSRİ-nin mövcud olduğu və "soyuq müharibənin" tuğyan etdiyi dövrdə (ötən əsrin 50-60-cı illərində) beynəlxalq aləm bir neçə dəfə real nüvə müharibəsi təhlükəsi ilə üzləşib. Belə ki, Koreya müharibəsi (1950-53-cü illərdə) və Karib böhranı zamanı (1962-ci ildə) bu təhlükə dünyada xüsüsilə ciddi xarakter daşıyıb. Lakin təxminən 70-ci illərin əvvəlində ABŞ ilə SSRİ arasında raket-nüvə silahları sahəsində paritet yarandıqdan sonra qlobal nüvə müharibəsi təhlükəsi də nisbətən azaldı. Beynəlxalq aləmdə gərginliyin zəifləməsi ilə əlaqədar 70-80-cı illərdə ABŞ ilə SSRİ arasında strateji hücum silahlarının məhdudlaşdırılmasına dair bir sıra mühüm müqavilələr və sənədlər imzalandı. Bu sənədlər bu gün də öz əhəmiyyətini qoruyub saxlamaqdadır. Belə ki, istər ABŞ, istərsə keçmiş SSRİ-nin varisi sayılan Rusiya bu sənədlərə uyğun öz üzərinə götürdükləri öhdəliklərə riayət etməkdədir.\nEyni zamanda, nüvə silahı uzun bir dövr ərzində böyük dövlətlər arasında lokal adi münaqişələrin qarşısının alınmasında bir növ "çəkindirici" rol oynayıb. Hazırki dövrdə böyük dövlətlər arasında raket-nüvə silahları sahəsində (əsasən ABŞ və Rusiya) mövcud paritetlər əlaqədar, həmçinin, geosiyasi məkanda yaranmış reallıqlarla bağlı irimiqyaslı raket-nüvə müharibəsinin başlanması ehtimalı o qədər də real görünmür. Qeyd edək ki, "soyuq müharibənin" bitməsi ilə, nüvə təhlükəsi xeyli dərəcə də azalsa da, müasir dövrdə beynəlxalq aləmdə başqa təhlükələr də mövcuddur, lakin onların mürəkkəblik dərəcəsi və mahiyyəti bir qədər fərqlidir. "Soyuq müharibə" bitsə də, bir sıra ölkələrdəki mürtəce siyasi rejimlər hələ də dəyişməyib. Bu gün onları birləşdirən, silahla təmin edən və nizamlayan, görünməyən vahid əl yoxdur. Amma bu təhlükə kifayət qədər ciddidir. Həmin dövlətlərin siyasəti, qeyri-sabitlik, xaos və hərbi münaqişələr üçün zəmin yaradır. Diqqəti çəkən məqam ondadır ki, belə ölkələrin bəziləri ciddi-cəhdlə nüvə texnologiyası və silahına sahib olmaq niyyətindədirlər. Əksər siyasi müşahidəçilər həmin dövlətlərin bu niyyətlə yeritdikləri siyasi kursun beynəlxalq aləm üçün çox təhlükəli olduğunu dönə-dönə qeyd edirlər. Məhz bu səbəbdən də Liviya və Şimali Koreya kimi ölkələrin dinc vasitələrin təsiri altında nüvə proqramlarını dayandırmaq barədə qərar vermələri bütövlükdə beynəlxalq ictimaiyyətin uğuru kimi qiymətləndirilməlidir. Eyni zamanda, beynəlxalq ictimaiyyət İranın nüvə proqramı ilə bağlı məsələnin də dinc yolla öz həllini tapması arzusundadır. Lakin bu çətin məsələnin həlli təkcə ictimaiyyətin arzusundan asılı deyil. Qeyd edək ki, müəyyən siyasi dairələr bu məsələni sırf ABŞ-İran qarşıdurması kimi təqdim etsələr də, əslində bu problem ciddi və təhlükəli proses olaraq beynəlxalq siyasi dairələrin daim diqqət mərkəzindədir. BMT TŞ-nın 5 üzvü və Almaniyanın da daxil olduğu altı dövlətdən ibarət beynəlxalq kvartet bu üzüntülü problemin dinc yolla həlli istiqamətində son vaxtlar öz fəaliyyətini daha da artırıb. Bir çox siyasi müşahidəçilər Liviya və Şimali Koreya kimi İranın da beynəlxalq təzyiqlərə dözməyərək sonda güzəştə gedərək öz mövqeyindən dönəcəyini güman edirlər. Ancaq bəzi ekspertlər İrana qarşı hərb variantının da tətbiq ediləcəyini istisna etmirlər. Bir sözlə, hadisələrin gedişatı yaxın gələcəkdə hələ çox sürprizlər ortaya çıxara bilər. Ən əsası odur ki, beynəlxalq aləm üçün taleyüklü bu problemin həlli yolunda bütün sağlam düşüncəli qüvvələr birləşməlidir.


Nur-az.com - İtə zülmə görə namazı sındır, adama zülmə görə dinmə ki, məscidi bağlayarlar... (Saray mollası məntiqi)\nİtə zülmə görə namazı sındır, adama zülmə görə dinmə ki, məscidi bağlayarlar... (Saray mollası məntiqi)\n(Hər yeri açıb məscidi bağlayanların önündə susanlara)\nƏvvəllər söz gəzirdi ki, güya filan məscidin mollası, yaxud mollaları ona görə siyasi söhbətlər etmir ki, məscidi gəlib bağlayarlar və din ölkədə camaata çatmaz. Sanki dini çatdıranlar fəqət bunlardır. Allahın sovet höküməti zamanında dini hər cür qadağan etmələrinə baxmayaraq camaat gedib namaz qıla bilirdi. Sən təbliğ eləməsən, başqası gəlib təbliğ edəcək, heç kim təbliğ edə bilməsə - Allah-Təala Kərbəlayi İsmayıl demişkən - müsəlmanların Allahı Niqalayı da, onun kimi Sovet hökümətini də yerlə yeksan edəcək. Çünki Niqalay Kərbəlaya güllə atmışdı. İndi də Kərbəlaya güllə atanlar çoxdur. Biri elə bizim ölkəmizdə.\nQarşıdan Məhərrəm ayı gəlir. O boyda nəhəng – Məhəmməd Füzuli deyirdi ki, “Məhərrəm oldu məsərrət (şadlıq) haramdır”, bizdə isə alçaqlar bütün fahişəxanaları, dənizləri, parkları, əyləncə yerlərini açırlar, amma məscidləri açmayıblar. Ondan əvvəl də Məhərrəm məclislərinə getməyə qadağa qoymuşdular. Elə indi də İmam Hüseyn (ə) bayraqlarını yığışdırıblar. Görünür, (İmam Hüseyndən (ə) qorxduqları üçün) məscidləri Səfər ayından sonra açacaqlar, o da açsalar əgər.\nQayıdaq it məsələsinə. Deməli, “siyasətə qarışsaq məscidi bağlayarlar” deyənlər daha sonra dedilər ki, kim namaza vaxt sərf edib bir küçüyü, it balası iti ölümdən xilas eləməsə yer yarılar, o adam yerin içinə girər. Bu hədisin düz olub-olmamasıyla işimiz yoxdur, zatən söhbət ondan gedir ki, İslam dini rəhmli dindir və heyvanların da haqqını qoruyur. Bu, öz yerində. Amma bu dəqiqdir ki, İslam dini insanı məxluqatın əşrəfi yaradıb. İt üçün namazı sındırmağı əmr edən (?!) sındırmadığı halda yeri yarıb namaz qılanı yerin içinə dürtən din insana zülm ediləndə heç nə demirmi? Əcəb dindir.\nİt üçün belə ürəyi yanan bir din, insana, hicablıya, dindara, ruhaniyə, bütöv bir xalqa zülm edən hakimiyyət önündə susan bütün saray mollalarını Qiyamət günü itlə məşhur eləməlidir.\nBu da ha, siz dediniz ki, danışarıq məscidi bağlayarlar, indi danışmırsınız amma, yenə bağlayıblar. Heç olmasa bağlayandan sonra danışın. Ağzınızı açın ki, məscidinizi açsınlar.\nSöz heyvandan, itdən düşmüşkən, bir dəfə xoruza deyirlər ki, sabahdan banlama. Deyir yaxşı. Sabah gəlib deyirlər ki, toyuq kimi səs çıxart, deyir, çəşm. Biri gün gəlib deyirlər ki, “vopşey” sabahdan yumurtamalısan. O da başına döyür, deyir ki, kaş əvvəldən razı olmazdım, başıma bu gəlməzdi.\nXoruzlarınızın banının kəsilməsinə icazə verməyin əzizlər, banladıb sübh namazına insanları oyadın. Çünki məscidlərdə azanlar susub. Banladın ki, oyansın bu bədbəxt millət. Allahu Əkbər səsiylə oyansın. Görəcəksiniz ki, kiçik diktatorlar girmək üçün necə toyuq hini axtaracaqlar.


“Qarabağ” 2-ci səbətdə, “Neftçi” sonuncuda – qrupun püşkatmasında\nBu həftə Konfrans Liqasında pley-off mərhələsi start götürəcək.\nApasport.az saytının məlumatına görə, qrup mərhələsindəki 32 yerə namizəd olan 64 klub ilk oyunlarını keçirəcək.\nKonfrans Liqasında III təsnifat mərhələsinin 22 cütünün qalibi və Avropa Liqasında III təsnifat mərhələsinin 10 cütünün məğlubu 3-cü dərəcəli klub turnirinin qrupuna düşəcək. 64 namizəddən ikisi Azərbaycan təmsilçiləridir.\nPremyer Liqada ötən mövsümün iki ən yaxşısı “Neftçi” və “Qarabağ” Konfrans Liqasında tur adlamağa çalışacaq. Bakılılar Hayfa “Makkabi”sini, Ağdam təmsilçisi “Aberdin”i keçməklə qrupa düşə bilər.\nHələ pley-offun ilk oyunları belə keçirilməsə də, komandalarımızın qrup mərhələsinin püşkatmasında yer alacağı səbət barədə ehtimal irəli sürmək olar. 64 namizəd komandanın reytinqinə əsasən mülahizələr yürütmək mümkündür.\nSon Azərbaycan çempionu “Neftçi”nin məsələsi daha sadədir. Əmsalı 5,000-ə bərabər olan “ağ-qaralar” bu 64 komanda arasında 55-cı göstəriciyə malikdir.\nBu, “Neftçi”yə 4-cü - sonuncu səbətdə olmasını vəd edir. Bakı klubunun son səbətdən qurtulması üçün möcüzə - yəni aşağı reytinqli 9 komandadan 8-nin qrupa düşməsi lazımdır. Amma onlardan birinin düşməsi mümkünsüzdür. Çünki daha aşağı reytinqlilərdən birini – “Makkabi”ni elə “Neftçi”nin özü mübarizədən kənarlaşdırmalıdır. Bir sözlə, çempionumuz qrupa düşsə, sonuncu səbətdə yeri demək olar hazırdır. Çünki “Bodo Qlimt”, “Şemrok Rovers”, “Hammarbü”, “Elfsborq”, Karaqanda “Şaxtyor”u, “Rakuv” və “Jilina”nın Konfrans Liqasında, “Mura”nın Avropa Liqasında qalib gəlməsi möcüzədən də artıqdır.\n“Qarabağ”ın məsələsi daha yaxşı, eyni zamanda mürəkkəbdir. Ağdam klubunun 2-ci səbətdə yeri təmin olunub.\nTəmsilçimiz qrup şansı olan 64 komanda arasında 16-cı reytinqə malikdir. Bu, ikinci “səkkizlik” anlamına gəlir. Amma Azərbaycan futbolu tarixində klubumuzun qrupun püşkündə 1-ci səbətə düşməsi də mümkündür.\nBunun üçün də möcüzələr lazımdır. Daha yüksək və ya eyni reytinqli olub öndə qərarlaşan 15 komandadan 8-nin Konfrans Liqasına düşməməsi ehtimalı aşağıdır, amma mümkündür.\n“Slaviya”, “Srvena Zvezda”, “Olimpiakos”, “Reyncers”, “Alkmaar” və “Seltik” Avropa Liqasında qalib gəlməlidir. Onlardan da ikisi bir-biri ilə oynadığından biri Avropa Liqası, digəri Konfrans Liqasına düşəcək. Həmçinin Konfrans Liqasının güclüləri – “Roma”, “Tottenhem”, “Bazel”, “Kopenhagen”, “Viktoriya”, “Gent”, “Anderlext”, LASK və “Feyenoord”un isə uduzmasını arzulamaq lazımdır.\nQeyd edək ki, pley-off mərhələsinin görüşləri avqustun 19-da və 26-da baş tutacaq.


Ombudsman Britaniya Krallığının Azərbaycandakı səfirini qəbul edib\n27 Yanvar 2014 19:47\nAzərbaycan Respublikası İnsan Hüquqları üzrə Müvəkkili Elmira Süleymanova Britaniya Krallığının Azərbaycandakı səfiri İrfan Siddiqi qəbul edib.\nPublika.az Ombudsman Aparatına istinadən xəbər verir ki, tanışlıq məqsədi daşıyan görüşdə E.Süleymanov Ombudsman haqqında Konstitusiya Qanunu çərçivəsində fəaliyyətini diqqətə çatdırb.\nMüvəkkilə İşgəncələr Əleyhinə Milli Preventiv Mexanizmin (MPM) və “İnformasiya əldə etmək haqqında” Azərbaycan Respublikası Qanununun tələblərinə nəzarətin həyata keçirilməsi üzrə verilən səlahiyyətlər barədə qonağa ətraflı məlumat verilib.\nAparatda İşgəncələrin qarşısının alınması şöbəsinin yaradıldığı, Milli Preventiv Qrupun (MPQ) səmərəli fəaliyyət göstərdiyi, azadlıqdan məhrumetmə və məhdudlaşdırma yerlərinə, həmçinin penitensiar müəssisələrə, müvəqqəti saxlama təcridxanalarına, habelə sosial obyektlər, ahıllar və əlillər üçün internat evləri və pansionatlara, psixiatriya xəstəxanalarına başçəkmələr həyata keçirildiyi bildirilib.\nQeyd edilib ki, Müvəkkil UDİ mexanizmi üzrə hökumətin hesabatına əlavə olaraq öz məruzəsini hazırlayıb və BMT-nin İnsan Hüquqları üzrə Ali Komissarlığına göndərib. UDİ üzrə rəsmi hesabatda isə bu sənədin hazırlanmasında Müvəkkilin də fəal iştirak etdiyi və bu istiqamətdə fəaliyyətinin müsbət təcrübə kimi dəyərləndirildiyi vurğulanıb.\nQeyd olunub ki, müvafiq beynəlxalq konvensiyaların milli qanunvericilik aktlarına uyğunlaşdırması üzrə təkliflər verilməsi Ombudsmanın fəaliyyətində mühüm istiqamətlərdəndir.\nSəfir səmimi qəbul, ətraflı məlumat və faydalı fikir mübadiləsi üçün E. Süleymanovaya təşəkkür edib.